title: Vytautas Suuri

text: Vytautasilla oli tärkeä asema Liettuan kansallisessa heräämisessä ja ensimmäisen tasavallan aikaan Vytautasilla oli jopa kulttimaista suosiota. Vastaavasti Jogaila on nähty Liettuassa roistona, jonka takia Liettua liitettiin Puolaan. Läntisessä kirjallisuudessa suhde Vytautasiin on ollut vaihtelevaa. Yksi merkittävä Vytautasin elämästä kertova lähde on Sigismund Herbestein (1486–1566) kirjoittama "Rerum Moscovitarum commentarii", joka perustuu sekä kuultuun tietoon että Sigismundin itse keräämään tietoon. Kirjassa kerrotaan muun muassa, että Vytautas pakotti kuolemaantuomitut tekemään itsemurhan erityisen julman teloituksen uhalla, vaikka hän ei esittänytkään varsinaista arvostelua näitä toimia vastaan. Aeneas Piccolomini eli myöhempi paavi Pius II kuvasi 1400-luvun puolivälin teoksessaan "De Europa" Vytautasia verenhimoisena tyrannina. Renessanssin ajan kirjailija Michel de Montaigne (1533–92) käsitteli Vytautasia "Esseiden" kolmannessa kirjassaan, jossa hän kuvaa Vytautasia valistuneeksi ruhtinaaksi. Hän muun muassa puolusteli itsemurhaan pakottamista sillä, että siten ketään ei jouduttaisi pakottamaan murhaamaan toista.


title: Il Globo

text: Il Globo on Australiassa julkaistava italiankielinen sanomalehti, jonka pääkonttori sijaitsee Melbournessa. Lehti julkaistiin ensimmäistä kertaa marraskuussa 1959.


title: Il Globo

text: Il Globon levikki, yli 20 000, kuuluu Australiassa julkaistavien ei-englanninkielisten sanomalehtien laajimpien joukkoon.


title: Globo

text: Globo on:


title: Englanninsetteri

text: Englanninsetteri on korkea, pitkäturkkinen, melko kevytrakenteinen koirarotu.


title: Englanninsetteri

text: Mitä ilmeisimmin 1800-luvulla englanninsettereitä tuotettiin Suomeen metsästystovereiksi jokseenkin samoihin aikoihin kuin muihinkin Pohjoismaihin. Kun 1889 perustettu Suomen Kennelklubi julkaisi viisi vuotta perustamisensa jälkeen ensimmäisen rotukirjan, siinä oli tiedot 32:sta englanninsetteristä. Yhteensä tuossa rotukirjassa oli 275:n eri rotuisen koiran tiedot, ja niistä englanninsettereitä, pointtereita ja irlanninsettereitä oli yhteensä 85 koiraa. Englantilaiset kanakoirat muodostivat siis varsin merkittävän osan rotukoirista maamme järjestäytyneen kenneltoiminnan alkutaipaleella.


title: Englanninsetteri

text: Useimmat ensimmäisiin rotukirjoihin merkityistä englanninsettereistä olivat Suomessa kasvatettuja ja jotkut Venäjällä asuvien suomalaisten kasvattamia. Ruotsista, Venäjältä ja Englannista oli tuotu muutama koira ja joku yksittäinen Belgiasta, Ranskasta ja Irlannista. Rotukirjoihin merkittyjen koirien taustat olivat varsin usein Englannissa. Kasvattajista kohoavat esille sellaiset nimet kuin Axel Uddström, A. Standertskjöld, J.B. Lagus, G. Schmidt, N. Mexmontan ja A. af Enehjelm. Valtaosaltaan nämä alkuaikojen setterimme olivat mustavalkoisia eli blue beltoneja.


title: Englanninsetteri

text: 1800-luvun loppupuolella oli tyypillistä, että kukin kasvattaja pyrki itsenäisesti luomaan ihanteellista metsästyssetteriä. Vasta kun vuonna 1893 alettiin järjestämään kenttäkokeita ja kanakoiraväki enenevässä määrin kiinnostui koetoiminnasta, alkoi myös syntyä yhtenäisempää käsitystä kasvatustavoitteista. Settereiden, niin kuin pointterinkin, kannalta kaikkein tärkein tapahtuma oli Hönshundssektionin – Kanankoiraosaston perustaminen Suomen Kennelklubiin 11.5.1901. Se oli Pohjoismaiden ensimmäinen kanakoirien rotujärjestö.


title: Englanninsetteri

text: Englanninsetteri kuuluu FCI:n roturyhmään seitsemän, seisovat kanakoirat. Rotu on jalostettu etsimään ja seisomaan nimenomaan kanalintuja, mutta sitä voi hyvin käyttää myös vesilintujahdeissa noutavana koirana ja tottunut riistakoira seisoo kyllä jäniksetkin, vaikkeivat ne erityisesti olekaan sille ominta toiminta-alaa.


title: Englanninsetteri

text: Englanninsetteri on vilkas koirarotu, joka vaatii paljon liikuntaa. Lenkkeilyksi ei useinkaan riitä kävelyttäminen tai edes pyörällä juoksuttaminen, vaan koira vaatii tilaa juosta irrallaan, mikä puolestaan edellyttää jonkinlaisen perustottelevaisuuskoulutuksen koiran kiinnisaatavuuden helpottamiseksi.


title: Englanninsetteri

text:
Jotta rotua voitaisiin käyttää sen käyttötarkoitukseen eli kanalintujen metsästämiseen, vaatii koira varsin perinpohjaisen tottelevaisuuskoulutuksen. Mitä nuorempana sen koiralleen opettaa sen helpompaa sen kanssa toimiminen maastossa on. Kuitenkin perustottelevaisuuden tulisi olla kunnossa riistakoulutusta aloitettaessa.
Pohjoismaissa on englanninsetteri säilynyt rotutyypiltään varsin pitkään hyvin yhtenäisenä. Etenkin norjalaiset ovat onnistuneet pitkälti säilyttämään rodun sellaisena kuin mm. Laverack ja Llewellin sen aikoinaan loivat - nopeana ja kestävänä metsästyskoirana, jonka kauneus hivelee silmää.


title: Englanninsetteri

text: Englantilaisten kanakoirien käyttöominaisuuksia mitataan kanakoirien metsästyskokeilla. Nämä jakaantuvat edelleen kenttä-, tunturi- ja metsäkokeisiin. Metsäkokeissa kokeillaan koiria yksittäin ja muissa koemuodoissa pareittain. Koeluokkia on kokeissa kolme: nuortenluokka alle 22 kk ikäisille, avoinluokka ja voittajaluokka. Kaksi ensimmäistä ovat laatuluokkia ja kolmas on kilpailuluokka. Voittajaluokassa voivat kilpailla avoimen luokan ensimmäisen palkinnon saavuttaneet koirat.


title: Englanninsetteri

text: Englanninsetterin säkäkorkeus on 61–68 cm. Sillä on pitkä turkki, joka voi olla mustan, oranssin, tai maksanruskean kirjava valkealla pohjalla. Pää on pitkä ja kapea, niska lihaksikas. Häntä on pitkä ja tuuhea.


title: Peruskallio

text: Peruskallio on syväkivilajeista ja metamorfisista kivilajeista muodostunut kallioperä. Suomen kallioperä on pääasiassa kallioperän pintaan ulottuvaa peruskalliota.


title: Kolmen tähden taivas

text: Kolmen tähden taivas on suomalaisen laulajan Seppo Tammilehdon studioalbumi. Se julkaistiin 2002. Äänitys ja Miksaus: TARZAN-Studio Helsinki/Smoju Paju.


title: Rocky IV

text: Rocky IV on Sylvester Stallonen käsikirjoittama, ohjaama ja tähdittämä yhdysvaltalainen draamaelokuva vuodelta 1985. Elokuva on neljäs ja 300 473 716 Yhdysvaltain dollarin kokonaistuotollaan se on sekä taloudellisesti menestynein "Rocky"-elokuva, mutta myös kaikkien aikojen menestynein urheiluaiheinen elokuva.


title: Rocky IV

text: Elokuvan vastaanotto kriitikoiden keskuudessa oli jokseenkin ristiriitainen, mutta huikean lipunmyyntisuosion johdosta elokuvasarja sai jatkoa vuonna 1990 viidennellä elokuvalla "Rocky V".


title: Rocky IV

text: Elokuvan tarina seuraa nyrkkeilyn raskaansarjan maailmanmestari Rocky Balboan suunnitelmia vetäytyä eläkkeelle, mutta kun hänen ystävänsä Apollo Creed menehtyy Neuvostoliiton mestari Ivan Dragon kanssa kehässä kamppaillessaan, Rocky haastaa Dragon otteluun ja päättää kostaa ystävänsä kuoleman.


title: Rocky IV

text: Nyrkkeilyn raskaansarjan maailmanmestariksi palannut Rocky Balboa (Sylvester Stallone) suunnittelee vetäytyvänsä eläkkeelle. Samaan aikaan Neuvostoliiton mestari Ivan Drago (Dolph Lundgren) saapuu valmentajiensa sekä vaimonsa Ludmillan (Brigitte Nielsen) kanssa Yhdysvaltoihin. Raskaansarjan maailmanmestariksi havittelevan Dragon uskotaan olevan kykenevä voittamaan kenet tahansa, mutta itsevarma Apollo Creed (Carl Weathers) haluaa todistaa tämän perättömäksi ja haastaa Dragon ottelemaan. Apollo pyytää entistä vastustajaansa ja hyvää ystäväänsä Rockya valmentajakseen tulevaa ottelua varten. Apollo on jo yli neljäkymmentävuotias mutta ei halua hyväksyä, että hänen uransa raskaansarjan ottelijana on jo ohitse. Ajatus ottelemisesta tauon jälkeen huolestuttaa Rockya, mutta hän päättää suostua ystävänsä pyyntöön. Ottelua edeltävässä lehdistötilaisuudessa itsevarmuuttaan uhkuva Apollo pilkkaa Dragoa ja vakuuttaa pitävänsä neuvostoliittolaiselle vastustajalleen nyrkkeilyn oppitunnin.


title: Rocky IV

text: Ottelu käydään muutamaa viikkoa myöhemmin Las Vegasissa; Creed astelee kehään hyvin juhlallisin elkein, mutta jo ottelun alkumetreillä tilanne kääntyy vakavaksi. Apollo ottaa vastaan Dragon räjähtävän voimakkaita lyöntejä kerta toisensa jälkeen, ja Rocky sekä Apollon toinen valmentaja Duke Evers (Tony Burton) yrittävät saada Apolloa keskeyttämään ottelun. Hän ei suostu keskeytykseen ja sanoo Rockylle, ettei tämä saa missään olosuhteissa mennä keskeyttämään ottelua. Toisessa erässä Apollo on edelleen kirkkaasti alakynnessä, mutta Rocky ei halua keskeyttää ottelua kunnioittaakseen Apollon toivetta. Tämä kuitenkin kostautuu, sillä ylivoimaisen Dragon voimakkaiden iskujen edessä voimaton Apollo menehtyy vammoihinsa kesken ottelun.


title: Rocky IV

text: Syylisyyttä poteva Rocky suivaantuu Dragolle ja haastaa tämän ottelemaan kostaakseen Apollon kuoleman. Vaimonsa Adrianin estelyistä huolimatta Rocky matkaa Moskovaan valmentajiensa ja Adrianin veljen Paulie Penninon (Burt Young) kanssa. Otteluun valmistautumisen suhteen Rocky ja Drago ovat täysin eri luokissa. Ivan suorittaa harjoituksiaan huippuvalmentajien kanssa steroideja käyttäen, kun taas Rocky harjoittelee Siperian syrjäisessä kylässä muun muassa lenkkeillen metsässä, pilkkoen halkoja ja kiskoen perässään painavaa rekeä syvässä ja upottavassa lumihangessa. Myös Adrian saapuu seuraamaan Rockyn harjoittelua, minkä johdosta Rocky saa uutta virtaa harjoitteluunsa.


title: Rocky IV

text:
Ottelun käynnistyessä neuvostoliittolainen yleisö on välittömästi Dragon puolella, kun taas Rocky saa niskaansa valtavan määrän solvauksia. Ottelun alku ei lupaa Rockylle hyvää, sillä myös hän vaikuttaa jäävän toiseksi ylivertaiselta vaikuttavan Dragon lyöntien edessä. Toisessa erässä osat kuitenkin vaihtuvat, ja Rocky onnistuu lyömään Dragoa voimakkaalla lyönnillä suoraan kasvoihin, mikä hiljentää neuvostoliittolaisen yleisön kehän ympärillä. Ottelu jatkuu äärimmäisen tasaväkisenä, ja Rocky onnistuu pitämään puolensa voimakkaan vastustajansa paineen alla. Periksiantamaton Rocky onnistuu kamppaillessaan hiljalleen saamaan jopa paikallisyleisön puolelleen, ja ottelun 15. ja viimeisessä erässä hän lopulta tyrmää Dragon. Ottelun päätteeksi Rocky pitää neuvostoliittolaiselle yleisölle puheen, joka sulattaa loputkin paikallisyleisön puolelta osoittamaan suosiotaan Rockylle valtavin aplodein.
Stallone kävi lähellä kuolemaa elokuvan kuvauksissa. Hänen vastanäyttelijänsä Lundgren löi niin lujan iskun, että se aiheutti myöhemmin samana iltana Stallonen sydämen turpoamisen. Hänet kiidätettiin ensiapuun ja hän selvisi tapahtuneesta säikähdyksellä. Lundgren oli käyttäytynyt aggressiivisesti myös aiemmin. Käsikirjoituksen mukaisesti hän viskoi Apollo Creediä esittänyttä Carl Weathersa kehän kulmaan, mutta hänen heittonsa oli niin raju, että Weathers suuttui ja oli jo lähellä jättää kuvaukset omalta osaltaan kesken. Neljän päivän päästä Stallone sai Weathersin palaamaan ja ohjasi Lundgrenia olemaan rauhallisempi elokuvaa kuvattaessa.


title: Rocky IV

text: Elokuvassa soitettua musiikkia sisältänyt soundtrack-albumi Rocky IV: Original Motion Picture Soundtrack ilmestyi samanaikaisesti itse elokuvan kanssa 27. marraskuuta 1985. Alun perin albumi julkaistiin Scotti Bros. -levymerkillä vinyylilevyformaatissa, kunnes Scotti Bros. julkaisi albumin CD-levynä vuoden 1992 maaliskuussa. Vuonna 2010 Intrada Records julkaisi Vince DiColan elokuvaan säveltämää musiikkia, jota ei aiemmin oltu julkaistu äänitteenä.


title: Rocky IV

text: Albumi oli elokuvan tavoin menestyksekäs julkaisu; se sisälsi kaksi Top 5 -singleä, Survivorin "Burning Heartin" ja James Brownin "Living in American". Myös Robert Tepperin esittämä "No Easy Way Out" saavutti pienimuotoista listamenestystä nousten Top 40 -hitiksi. Ilmestyessään albumi nousi Yhdysvalloissa Billboardin albumilistalla kymmenen parhaan joukkoon ja ylitti myös platinalevymyynnin Yhdysvalloissa.


title: Rocky IV

text: Muihin Rocky-elokuvien musiikkiin verrattuna albumi ei sisällä lainkaan Bill Contin säveltämää musiikkia.


title: Port Said

text: Port Said () on kaupunki Egyptissä Suezin kanavan Välimeren puoleisessa päässä. Sitä vastapäätä kanavan toisella rannalla on Port Fuadin kaupunki. Port Saidissa on noin 600 000 asukasta .


title: Port Said

text: Port Saidin talouden perusta on kalastus ja eri teollisuudenalat, kuten kemikaaliteollisuus, elintarvike- ja tupakkateollisuus. Se on myös satamana Egyptin puuvillan ja riisin viennille sekä laivojen tankkauspaikka.


title: Port Said

text: Port Saidia pidetään yhtenä Egyptin kauneimmista kaupungeista ja se on myös matkailukohde.


title: Port Said

text: Kaupunki on nimetty Said paššan mukaan, joka toimi Egyptin varakuninkaana kun kaupunki perustettiin vuonna 1859.


title: Sandland

text: Sandland ( on Akira Toriyaman piirtämä manga. Japanissa sarjaa on ilmestynyt 14 osaa, mutta Suomessa sarja on julkaistu yhtenä osana. Se kertoo paholaisesta, joka liittoutuu hirviön ja ihmisen kanssa etsimään lähdettä. Kylässä on hirmuinen vesipula, ja ainoat tunnetut lähteet omistaa ahne kuningas. Sarjakuva saa mullistavia käänteitä, kun asiat alkavat selkeytyä. Takakansi suosittelee sarjaa yli 12-vuotiaille. Sandland tarkoittaa suomeksi Hiekkamaata.


title: Kushiron suomaan kansallispuisto

text: Kushiron suomaan kansallispuisto () on Hokkaidōn itäosissa, Japanissa sijaitseva, 31. heinäkuuta 1987 perustettu kansallispuisto.


title: Kushiron suomaan kansallispuisto

text: Kansallispuistoon kuuluvat Japanin suurin, Kushiron suo sekä Shirarutoron ja Takkobun suot, Toro-järvi ja näitä ympäröivät kukkulat. Siellä on laaja ruokotasanko ("Phragmites australis"), jota rikkovat leppämetsät ("Alnus japonica"). Kansallispuiston tasainen topografia on ainutlaatuinen Japanin kansallispuistoissa.


title: Kushiron suomaan kansallispuisto

text: Suoalueella elää monia harvinaisia eläinlajeja, kuten japaninkurkia, salamantereita (mm. siperiansalamantereita) ja sudenkorentoja. Kansallispuiston keskiosa oli Japanin ensimmäinen Ramsar-alue.


title: Gadžijevo

text: Gadžijevo () on noin 11 000 asukkaan suljettu kaupunki ja hallintopiiri Aleksandrovskin kaupunkipiirikunnassa Murmanskin alueella Venäjällä, Kuolanvuonon suusta länteen erkanevan Saitavuonon rannalla 32 km Murmanskista pohjoiseen.


title: Gadžijevo

text: Gadžijevossa on Venäjän pohjoisen laivaston tukikohta, jonka perustamisen myötä asutus sai alkunsa vuonna 1957. Se tunnettiin tuolloin nimellä Jagelnaja Guba (Ягельная Губа) samannimisen lahden mukaan, jonka rannalla tukikohta sijaitsee. Vuonna 1967 nimi muutettiin Gadžijevoksi. Vuonna 1981 paikkakunta sai suljetun kaupungin statuksen ja uuden nimen Skalistyi (Скалистый); siihen viitattiin kuitenkin koodinimellä Murmansk-130. Skalistyi-nimi virallistettiin vuonna 1994, mutta muutettiin takaisin Gadžijevokisi 1999.


title: Gadžijevo

text: Vuosina 2004-2008 Skalistyi oli hallinnollisesti kaupunkipiirikunta, jonka asutuskeskuksia olivat Gadžijevon kaupunki sekä Saitavuonon (Saida Guba), Olenja Guban ja Kuvšinskaja Salman taajamat. Vuonna 2008 se yhdistettiin uuteen suurempaan, koko Kuolanvuonon länsirannan kattavaan Aleksandrovskin kaupunkipiirikuntaa. Tähän kuuluvat myös Poljarnyin ja Snežnogorskin suljetut kaupungit. Aleksandrovskin puitteissa entinen Skalistyi asutuskeskuksineen muodostaa nyt Gadžijevon hallintopiirin ("adminstrativnyi okrug Gadžijevo").


title: Gadžijevo

text: Saitavuonoon on Kurtšatov-instituutin johdolla ja saksalaisten rahoituksella rakennettu ydinsukellusveneiden käytöstä poistettujen reaktoreiden väliaikaisvarastointilaitos, joka aloitti toimintansa 2006. Paikalla on tilaa 120 reaktoriyksikölle; säilytysaika on 75 vuotta.


title: Gray Fox

text: Gray Fox (tai Null), oikealta nimeltään Frank Jaeger, on kuvitteellinen henkilö Konamin Metal Gear -pelisarjasta. Hän esiintyy peleissä Metal Gear, , Metal Gear Solid sekä .


title: Gray Fox

text: Nuorena Frank Jaeger toimi lapsisotilaana. Taistellessaan Mosambikissa, hänet tunnettiin vilpillisyydestään. Siksi hän sai vihollisiltaan kutsumanimen ”The Frank Hunter”. Koska poika puhui myös jonkin verran saksaa, viimeinen sana muutettiin saksankieliseksi, ”Jägeriksi”, joka lausutaan englanniksi ”Jaeger”, joka antoi pojalle nimen Frank Jaeger.


title: Gray Fox

text: Vuonna 1966 Big Boss tutustui tähän nimettömään poikaan ja vei hänet mukanaan kuntoutuskeskukseen. Myöhemmin CIA nouti hänet käyttääkseen häntä testeissä luoda täydellinen sotilas. Projekti teki hänestä tehokkaan tappajan ilman tekojensa katumista. Kun hän ei ollut tehtävässä, häntä pidettiin säiliössä, joka pyyhki hänen kaikki muistonsa. Koska Frank oli ainut projektissa selviytynyt, hänelle annettiin koodinimi Null.


title: Gray Fox

text: Teini-ikäisenä Frank värvättiin FOX-yksikköön, jonka johtajana toimi Gene. Vuonna 1970 Frank joutui kohtaamaan Big Bossin kahdesti koodinimensä alla. Toisen kohtaamisen jälkeen Big Boss tajusi Nullin oikean henkilöllisyyden. Tällöin Big Boss pelasti Frankin jo toisen kerran.


title: Gray Fox

text: Myöhemmin Frank osallistui Mosambikin sisällissotaan RENAMOn riveissä. Yhden tehtävän aikana hän joutui FRELIMOn vangiksi ja kidutetuksi. Muutaman päivän päästä Big Boss kuitenkin pelasti hänet. Näihin aikoihin Frank adoptoi Mosambikin naapurimaasta Rhodesiasta pienen tytön, jonka vanhemmat Frank oli tappanut, ja kasvatti hänet pikkusiskonaan Yhdysvalloissa. Lopulta Frank hylkäsi tytön ja palasi sotimaan Big Bossin kanssa.


title: Gray Fox

text: Vuoden 1988 talviolympialaisissa Calgaryssa Frank, silloin sukunimensä Hunteriksi vaihtaneena, tutustui tšekkiläiseen taitoluistelija Gustava Heffneriin. He yrittivät päästä naimisiin, mutta Tšekin ja Yhdysvaltojen viranomaiset estivät Heffnerin Yhdysvaltoihin muuton. Heffner lähetettiin takaisin kotimaahansa.


title: Gray Fox

text: 1990-luvulla Frank liittyi Big Bossin johtamaan FOXHOUNDiin. Hän sai järjestön korkeimman arvonimen, Fox, josta johtui hänen koodinimensä Gray Fox.


title: Gray Fox

text: Vuonna 1995 Gray Fox lähetetään linnoitettuun sotilasvaltio Outer Heaveniin ”operaatio N312”:n myötä. Hänen tehtävänään on kerätä informaatiota Outer Heavenin salaisesti kehittämästä ydinaseesta. Hänet kuitenkin vangitaan, jättäen viimeiseksi viestikseen ”Metal Gear…”. Myöhemmin hänet pelastaa hänen peräänsä lähetetty, juuri FOXHOUNDiin liittynyt Solid Snake. Fox kertoo Snakelle Metal Gearin olevan ydinvarustettu kävelevä tankki. Myöhemmin Snaken tuhottua Metal Gear TX-55:n ja Outer Heavenin räjähdettyä Fox katoaa.


title: Gray Fox

text: Myöhemmin, vuonna 1999, Fox kaappaa useita ydinlaitoksia Metal Gear D:n avulla. Tämä ja kidnapattu tiedemies Kio Marv johdattaa eversti Roy Campbellin johdossa olevan FOXHOUNDin Aasiassa sijaitsevaan Zanzibar Landiin. Siellä Fox lähettää Snakelle radioviestejä Deepthroat-salanimen alaisuudessa. Fox ja Snake kohtaavat toisensa Kio Marvin pitopaikkaan vievällä sillalla, jonka Fox tuhoaa. Samalla hän aiheuttaa entisen rakastettunsa, Gustava Heffnerin, kuoleman. Myöhemmin Fox kohtaa Snaken Metal Gear D:n ohjaamossa, jonka Snake tuhoaa kranaateilla. Lopulta Fox kuolee tappelussa Snakea vastaan miinakentällä.


title: Gray Fox

text: Myöhemmin Gray Foxin ruumis löydettiin Zanzibar Landin raunioista. FOXHOUNDin johtava lääkäri Clark otti ruumiin haltuunsa käyttääkseen häntä geeniterapiaprojektissaan. Lopulta hänestä luotiin kyborgininja. Hänen ominaisuuksiin kuului myös ihmissilmälle näkymättömyys. Vuonna 2000 Foxin adoptoima pikkusisko, toimiessaan nyt nimellä Naomi Hunter, liittyi FOXHOUNDiin Clarkin assistentiksi. Hän auttoi Foxia pakenemaan, ja kertoi Foxin aiheuttaman Clarkin kuoleman olleen onnettomuus.


title: Gray Fox

text: Vuonna 2005 Fox soluttautui Shadow Moses -saarelle, tavoitteenaan löytää Solid Snake, joka oli saarella tehtävässään. Hänen ensimmäinen kohtaamisensa Snaken kanssa oli maanalaisessa rakennuksessa, joka oli varustettu C4-räjähtein. Kohtaamisen aikana hän leikkasi miekallaan Revolver Ocelotin oikean käden poikki. Myöhemmin Fox auttoi Snakea tutulla Deepthroat-nimellään. Snake tajusi lopulta ninjan olevan Fox taistelussa laboratoriossa.


title: Gray Fox

text: Kun Snake taisteli Liquid Snaken ohjaamaa Metal Gear REXiä vastaan, Fox tuli auttamaan häntä tuhoten REXin tutkan. Tämä koitui lopulta Foxin kohtaloksi, koska hän kuoli jäätyään REXin jalan alle. Ennen tätä hän pyysi Snakea kertomaan Naomille hänen olleen oikeasti hänen vanhempiensa tappaja. Lopulta Snake kuitenkin kertoi Naomille Foxin rakastavan häntä aina.


title: Smallville (1. tuotantokausi)

text:
Smallvillen 1. tuotantokausikausi käynnistyi Yhdysvalloissa 16. lokakuuta 2001.
1. kausi sisältää 21 jaksoa. Yhdysvalloissa ensimmäisen kauden esitys päättyi 21. toukokuuta 2002.


title: Smallville (1. tuotantokausi)

text:
Suomessa ensimmäinen kausi kännyistyi 20. lokakuuta 2002 ja sen esitys päättyi 16. maaliskuuta 2003Vuonna 1989 Smallvilleen iski meteorimyrsky, jolla oli suuria vaikutuksia kaupunkiin. Myrskyssä sai surmansa 3-vuotiaan Lana Langin vanhemmat ja nuori Lex Luthor menetti tapahtuman johdosta hiuksensa. Meteoriittien mukana saapui nuori Clark Kent, jonka Martha ja Jonathan Kent ottivat hoiviinsa. Nykypäivänä Clark Kent on epävarma nuorukainen, joka on ihastunut kauniiseen Lana Langiin. Yhdessä kahden parhaan ystävänsä - Chloen & Peten - kanssa Clark tutkii outoja tapahtumia Smallvillessä. Lex Luthor saapuu kaupunkiin ja ajaa sillalta ulos, jolloin Clark pelastaa hänen henkensä. Clark ei loukkaannu onnettomuudessa ja tämä johtaa Kentien paljastukseen Clarkista - hän ei ole Maasta.Clarkin entistä hyvää ystävää, Gregiä, vastaan hyökkää hänen keräämänsä hyönteiskokoelma. Gregistä tulee pian itsekin hyönteinen, joka iskee silmänsä Lana Langiin. Lex saa selville Whitneyn olleen se henkilö, joka ripusti Clarkin linnunpelättimeksi.Smallvillen lukiossa paljastuu lunttausskandaali, johon osallistuvat monet Smallville lukion jalkapallonpelaajista. Clark kutsutaan joukkueeseen mukaan ja suostuu toivoen näin voittavansa Lanan sydämen. Jonathan ei ole yhtä innoissaan ajatuksesta, koska hän pelkää Clarkin käyttävän voimiaan ja satuttavan jotakin. Clark ei kuuntele isäänsä ja liittyy joukkueeseen. Chloe saa selville, että jalkapallojoukkueen valmentaja on lunttausskandaalin takana, ja hän joutuu vaaraan. Sillä välin, Lionel saapuu kaupunkiin ja vaatii Lexiä erottamaan 20 % työvoimastaan. Lana etsii elämälleen suuntaa ja eroaa Chearleadereistä ja ottaa tarjoilijan paikan Beanerystä, paikallisesta kahvilasta.Clarkilla alkaa olla päänsärkykohtauksia ja yhtäkkiä hän huomaa näkevänsä esineiden läpi - Clark on saanut uuden kyvyn, röntgenkatseen. Sillä välin, Lexiä syytetään rikoksesta jota hän ei tehnyt ja se johtaa kavalan Roger Nixonin tuloon Smallvilleen. Clarkin täytyy sopeutua uuteen kykyynsä ja estää meteoriitti-vaikutuksen alaisena olevaa Tina Grieriä, jolla on niin kova pakkomielle tulla Lanaksi, että yrittää tappaa tämän. Lex palkkaa Nixonin selvittämään kuinka hän selvisi onnettomuudesta ja minkä takia Clark ei vahingoittunut kun Lex ajoi hänen päälleen.Yksi koulun komeimmista pojista on iskenyt silmänsä Chloeen. Valitettavasti kaikki ihmiset joihin tämä poika koskee muuttuvat jääkalikoiksi. Lex järkkää Clarkille ja Lanalle treffit sekä ehdottaa Kenteille ratkaisua heidän taloudellisiin ongelmiinsa.Clark ja Lana ovat vapaaehtoisia vanhainkodissa, jossa kohtaavat erikoisia asukkeja. Clark tapaa Cassandran, joka näkee tulevaisuuteen. Lana puolestaan tapaa Harryn, joka löytää keinon muuttaa itsensä taas nuoreksi. Harry etsii kostoa heille jotka pilasivat hänen elämänsä. Clarkin pitää pysäyttää Harry ennen kuin hän käy Kentien kimppuun. Cassandra näkee ei niin mukavia asioita Clarkin ja Lexin tulevaisuudesta.Smallvillen lukion oppilas Jody on kyllästynyt kuulemaan olevansa lihava ja ryhtyy vihannesdieetille. Vihannekset on kasvatettu maaperässä, jossa on meteoriittejä ja jonka seurauksena kilot karisevat pois. Pian dieetti kuitenkin aiheuttaa hänelle kouristuskohtauksia ja hän tarvitsee ihmislihaa selvitäkseen. Sillä välin Lanalle järjestetään syntymäpäiväjuhlia Luthorien kartanossa. Clark ei tiedä, mitä ostaisi Lanalle syntymäpäivälahjaksi. Lex saa huonoja uutisia terveydentilastaan ja palkkaa paikallisen meteoriittitieteilijän tutkimaan meteoriittien vaikutusta ihmisiin.Entinen Kentin tilan apuri Earl palaa Smallvilleen. Ilmeisesti jotkut salaiset kokeilut lannoitustehtaassa ovat tehneet hänestä sairaan. Hän ei kuitenkaan voi parantua ennen kuin tietää mikä teki hänet sairaaksi, eikä LuthorCorp kerro. Earl
ottaa joukon Smallvillelaisia opiskelijoita panttivangeiksi näiden ollessa kiertokäynnillä lannoitustehtaassa. Clark ja Lex työskentelevät yhdessä pelastaakseen heidät.Clarkin ollessa Metropolisissa hän estää bussiturman. Clarkin sankarillisen teon näkee korruptoitunut poliisi, joka haluaa käyttää Clarkin kykyjä omaksi hyväkseen. Poliisilla on kytköksiä Smallvilleen Lex Luthorin kautta, ja Lex on kahdenvaiheilla auttaako Clarkia vai saada tietää tämän salaisuuden. Clark on poliisin kynsissä kun Jonathania syytetään murhasta jota tämä ei tehnyt. Sillä välin Lexin entinen heila Victoria saapuu kaupunkiin business ehdotus mukanaan.Luthor kartanossa näyttää kummittelevan. Kummituksella tuntuu olevan jotain erityisesti Victoriaa vastaan ja yrittää tappaa tämän. Clark ja Chloe saavat pian selville että kyseessä ei ole kummitus vaan näkymätön henkilö. Lana lähenee Clarkia kun Whitney tuntuu sulkevan hänet elämästään. Clark saa Whitneyn salaisuuden selville; tämän isä vakavasti sairas.Bob Rickman tulee Smallvilleen toiveenaan perustaa oma tehdas. Hän taivuttelee jopa Jonathan Kentin myymään tilansa, jotta voisi rakentaa tehtaansa sinne. Rickmanin entinen bisnes partneri on erakoitunut Kyle, joka paljastaa todellisen syyn Rickmanin business vainuun. Miehet ovat joutuneet meteoriittimyrskyyn ja heillä on kyky taivutella ihmiset tekemään mitä haluavat kädenpuristuksella. Clarkin täytyy löytää keino pysäyttää Rickman ja Lex...jonka Rickman on taivutellut tappamaan Clarkin.Onnettomuus, jossa on mukana vihreä meteoriittikivi ja salama, johtaa Clarkin voimien siirtymisen toiselle opiskelijalle Eric Summersille. Ensimmäistä kertaa voi tehdä kaikkia asioita joita haluaa - olla normaali nuori. Kuitenkin, kun Eric alkaakäyttämään saamiaan voimiaan väärin, Clark tajuaa että voimien mukana tulee suuri vastuuntunto, ja yrittää saada voimansa takaisin. Victorian suunnitella ostaa Lex ulos tulee päivänvaloon, mutta hänen tietämättään Lex on manipuloinut häntä koko ajan. Sillä välin, saatuaan todisteita jotka Lexin mielestä osoittavat että hän osui Clarkiin autolla, Lex kertoo Clarkille tutkimuksistaan ja epäilyistään. Clarkin loukkaannuttua Lex päättää, että mitään salaisuutta ei ole olemassakaan ja päättää lopettaa tutkimukset. Ja varoitettuaan Lexiä Victoriasta, Lionel päättää opettaa Lexille pari asiaa.Smallvilleä vaivaavat salaperäiset murtovarkaat jotka tuntuvat ilmestyvän tyhjästä. Varkaat ovat entisiä jalkapalloilijoita -- he käyttävät meteoriittitatuointeja jotka mahdollistavat heidän kulkunsa seinien läpi. He ryöstävät Lexin kartanon, varastavat tietoa Lexin business kaupoista, jotka tekevät Lexin osasyylliseksi, ja vahingoittavat vakavasti Chloeta. He päättävät käyttää tietoja Lexin kiristämiseksi. Paineet selvitäkseen isänsä sairaudesta ja pelosta menettää jalkapallostipendinsä kasvavat liian suuriksi Whitneylle, ja hän liittyy ryöstelyporukkaan mukaan. Sillä välin, kuultuaan että Nell aikoo myydä leffateatterin jossa Lanan vanhemmat tapasivat, Lana lähestyy Lexiä liikesuunnitelmalla pelastaakseen Talonin.Lex näyttää näkevän visioita menneisyydestä--Juden, joka tapettiin kolme vuotta aiemmin Club Zerossa. Näyttää että Jude on palannut kuolleista, vaatien että Lex paljastaa totuuden mitä Club Zerolla tapahtui, ja useat Lexin ystävistä kuten Lana ja Kentit joutuvat ristituleen. Lexin varoituksista huolimatta Clark ryhtyy penkomaan Lexin menneisyyttä saadakseen selville mitä on tekeillä, mutta tutkimuksia häiritsee toinen tutkimus--kouluprojektina Chloe tehtävänä on kertoa Clarkista, ja pääsee hieman liian lähelle Clarkin salaisuutta.Osana meteoriittitutkimuksiaan tohtori Hamilton on elvyttänyt sukupuuttoon kuolleen Nicodemus-kasvin. Kasvin, joka erittää pulverimaista kemikaalia. Kasvi aiheuttaa ihmiset paljastamaan heidän piilotetut halunsa.. kuolettavin tuloksin. Jonathan, Lana & Pete alkavat kaikki käyttäytyä eri lailla kuin normaalisti tultuaan alttiiksi kasville ja Clarkin täytyy pelastaa heidät. Sillä välin, luottamiskysymyksiä nousee Clarkin ja Lexin välille kun Clark ihmettelee Lexin yhteyttä tohtori Hamiltoniin ja Nicodemus-kukkaan.Martha joutuu auto-onnettomuuteen ja satuttaa nuorta Ryan-nimistä poikaa, joka teeskentelee kärsivänsä muistinmenetyksestä. Kukaan ei tiedä, että Ryan on nuori poika, jolla on kyky lukea ihmisten ajatuksia, ja että hän on paossa isäpuoltaan, joka on käyttänyt Ryanin kykyjä rikosten tekoon. Kentit ottavat Ryanin hoiviinsa sillä välin kun poliisi yrittää löytää Ryanin perheen, ja Ryan saa selville Clarkin salaisuuden. Sillä välin, Lionel tarjoaa Lexin tilaisuutta tulla takaisin Metropolikseen.Mies jolla on kyky muuttaa ihmiset tuhkaksi yhdellä kosketuksella tulee Smallvilleen, ja alkaa käyttää kykyjään lopettaakseen sairaiden ja vanhojen ihmisten kärsimykset, mukaan lukien Whitneyn isän. Clark ja Jonathan kiistelevät vuosittaisesta kalastusretkestään. Lionel-- raivostuneena Lexin kieltäytymisestä hänen tarjoukseensa tulla Metropolikseen--lähettää oikean kätensä, Dominicin, tutkimaan Lexin taloutta, ja Dominic paljastaa Jonathanille että Lex rahoitti Kentiin koskevaa tutkimusta.Oppilaskunta vaalit ovat lähestymässä ja Clark huomaa olevansa ehdokkaana kun Pete tekee Clarkista luokanjohtaja ehdokkaan. Suosituimpia ehdokkaita aletaan eliminoida kun parvi tappajamehiläisiä näyttää rupeavan käymään suosituimpien ehdokkaiden kimppuun...kaikkien paitsi yhden. Sillä välin, Clarkilla ja Chloella on riita sen jälkeen kun Chloe teki jutun Torchiin toisesta ehdokkaasta, ja Lex tapaa sukkeluudessaan hänelle tasavertaisen naisreportterin Metropoliksesta joka haluaa kirjoittaa jutun hänestä. Lana yrittää elvyttää Talonin toimintaa sen jälkeen kun Beanery uhkaa ajaa Talonin konkurssiin.Loukkaantuneena siitä että Clark ei välitä hänen tunteistaan Chloeta kohtaan, Chloe lyöttäytyy Justinin kanssa yhteen, taiteellisesti lahjakas oppilas joka on palannut Smallvillen lukioon oltuaan onnettomuudessa joka on tehnyt hänen käsistään toimintakyvyttömät...mutta on suonut hänelle kyvyn siirtää tavaroita ajatuksen voimalla. Clarkille selviää että Chloella on tunteita häntä kohtaan, ja on yllättynyt saatuaan selville että hänellä voi myös olla tunteita Chloeta kohtaan, tunnustettuaan olevansa mustasukkainen Justinista Lanalle. Lana alkaa epäillä pitäisikö hänen olla Whitneyn kanssa, mutta ennen kuin hän ehtii kertoa Whitneylle ajatuksistaan, tragedia iskee. Sillä välin Lex luona vierailee Pamela, hänen entinen lapsenhoitajansa, joka yrittää parantaa välejään Lexiin lähdettyään äkillisesti Lexin äidin kuoleman jälkeen.Nähtyään kaasuputken räjähdyksen, Lana huomaa omaavansa kyvyn nähdä toisen ihmisen silmien kautta, ja todistaa Chloen kidnappauksen. Sillä välin kun kaupunki etsii Chloeta, Clark pääsee tulokseen tunteistaan häntä kohtaan. Lana näkee toisen näyn joka antaa Clarkille johtolangan jonka avulla tämä löytää Chloen, hänen täytyy kuitenkin pian pelastaa Lana myös, kun kidnappaaja ei ole iloinen että Lana tuhoaa hänen suunnitelmansa. Nixon tuo Lexille uutta tietoa meteorimyrskystä ja Lex lähettää tutkimusryhmän pellolle jonne Clarkin alus laskeutui. Clark päättää pyytää Chloeta kevätjuhliin ja Lex löytää kadonneen palan Clarkin aluksesta.Yrittääkseen taivuttaa Lexin tahtoonsa, Lionel tulee kaupunkiin ja odottamattomasti sulkee lannoitustehtaan. Nixon testaa salaisesti Clarkin voimia ja tarjoaa tietoa Lexille. Whitney päättää lähteä Smallvillestä liittyäkseen laivastoon. Kevätjuhlan iltana Chloen toiveet täydellisestä romanttisesta illasta tuhoutuvat kun tornado lähestyy Smallvilleä ja Clark jättää hänet tanssiaisiin pelastaakseen Lanan. Jonathan ryntää myrskyn sekaan pysäyttääkseen Nixon löydettyään tämän Kentien myrskysuojasta, videoimassa Clarkin avaruusalusta, ja Lexillä ja Lionelilla on dramaattinen kohtaaminen kun pyörremyrsky iskee Smallvilleen.


title: Harald Gille

text: Harald Gille (norjaksi "Harald IV Magnusson Gille", 1103–1136) oli Norjan kuningas 1130–1136. Harald oli syntynyt Irlannissa, ja hän lienee saanut liikanimensä Gille sanaparista Gilla Críst, Kristuksen palvelija. Hänen valtaannousunsa merkitsi kansalaissotien aikakauden alkua, ja tänä aikana Norjassa käytiin jatkuvasti julmaa kamppailua oikeudesta kruunuun.


title: Harald Gille

text: Harald saapui Norjaan 1128 ja ilmoitti olevansa edesmenneen kuningas Maunu Paljassäären poika ja hallitsevan kuninkaan Sigurd Jerusaleminkävijän velipuoli. Harald läpäisi tulikokeen eli käveli tulisilla hiilillä, mikä ajan uskomusten mukaan todisti hänen puhuvan totta.


title: Harald Gille

text: Sigurd hyväksyi hänet veljekseen sillä ehdolla, ettei Harald vaatisi osuutta valtakunnasta Sigurdin tai hänen poikansa Maunun elinaikana. Harald piti lupauksensa Sigurdin kuolemaan asti. Sigurdin kuoleman jälkeen Haraldin ja Maunun välille puhkesi kuitenkin sota, jonka Harald viimein voitti vuonna 1135. Harald kastroi ja sokaisi Maunun ja sulki hänet luostariin. Tämän jälkeen Harald Gille hallitsi Norjaa yksin, mutta kruunua tavoitellut Sigurd Slembe surmasi hänet jo 1136. Haraldilta jäi neljä poikaa, Inge, Sigurd, Östen ja Maunu. Heistä kaikista tuli Norjan kuninkaita.


title: Hyeenakoira

text: Hyeenakoira ("Lycaon pictus") on Afrikan savanneilla ja muilla ruohikkoalueilla elävä koiraeläin, joka on sukua aasialaiselle vuorisudelle. Nimestään, ulkonäöstään ja ääntelystään huolimatta se ei siis ole läheistä sukua hyeenoille. Hyeenakoira elää ja saalistaa keskimäärin noin kymmenen yksilön laumoissa.


title: Hyeenakoira

text: Nisäkäsnimistötoimikunnan ehdotus lajin uudeksi suomenkieliseksi nimeksi on "savannikoira".


title: Hyeenakoira

text: Hyeenakoira on jäntevä ja notkea petoeläin, joka painaa noin 18–36 kg. Sen ruumiin pituus on 75–110 cm, uros ja naaras ovat suunnilleen samankokoisia. Turkki on lyhyttä ja tiheää. Lajin tieteellinen nimi viittaa turkin värikuviointiin, jossa erimuotoiset ruskeat, punertavat, okrankeltaiset, valkoiset ja mustat kuviot vuorottelevat. Jokaisella hyeenakoiralla on yksilöllinen kuviointi turkissaan – aivan kuten seeproilla. Hyeenakoiran korvat ovat suuret ja pyöreämuotoiset. Sen haukunta kuulostaa naurulta. Hyeenakoiran elinikä on noin 10 vuotta.


title: Hyeenakoira

text: Hyeenakoirat elävät itäisessä ja eteläisessä Afrikassa. Lajin asuinseutuja ovat Saharan eteläpuoliset alueet ja etenkin Botswana, Namibia ja Mosambik, osin myös Zimbabwe, Transvaal, Swazimaa ja Tansania. Hyeenakoirat asuvat savanneilla sekä ruohikko- ja pensasalueilla. Niitä on tavattu myös puoliaavikoilla ja vuoristoisillakin seuduilla. Tiheässä metsässä ne eivät viihdy.


title: Hyeenakoira

text: Hyeenakoira on uhanalainen laji, ja sen määrä on laskenut rajusti. Aikoinaan koiria oli noin puoli miljoonaa lähes kaikkialla Saharan eteläpuolisessa Afrikassa, eivätkä sadankaan yksilön laumat olleet epätavallisia. Nykyään jäljellä on enää 3 000–5 500 yksilöä. Hyeenakoiria uhkaavat metsästys ja tarttuvat sairaudet sekä elinalueiden sirpaloituminen. Ne tarvitsevat suuren alueen tullakseen toimeen ja kilpailevat ravinnosta muiden suurten petoeläinten kuten leijonien ja täplähyeenojen kanssa. Useimmat Afrikan kansallispuistot ovat liian pieniä hyeenakoiralaumoille, joten ne laajentavat reviiriään maatalousalueille. Siksi karjankasvattajat tappavat niitä suojatakseen kotieläimiään. Populaatioiden pieni koko tekee lajin haavoittuvaiseksi tautiepidemioille.


title: Hyeenakoira

text: Hyeenakoirat metsästävät ja elävät laumoina, joiden keskikoko on 7–8 aikuista, äärirajoina 2–20. Pennut mukaan lukien voi laumassa olla yli 30 jäsentä. Laumalla on tukikohta, "pesimäalue" vain silloin kun siinä on poikasia. Muulloin lauma kulkee elinpiiriään ristiin rastiin saalista etsimässä tai taivaltaa päivässä 2–50 km. Joidenkin tutkittujen laumojen elinpiirin keskikoko on 1 500 km. Elinpiirit menevät selvästi päällekkäin. Jos laumat kohtaavat, suurempikokoinen lauma ajaa tavallisesti pienemmän tiehensä. Hyeenakoirilla ei ole varsinaista reviiriä, jota ne merkitsisivät virtsallaan, vaikka laumaa johtava alfapariskunta saattaa jättää hajumerkkejä.


title: Hyeenakoira

text: Hyeenakoirat turvautuvat saalistaessaan pääasiassa näköönsä. Saalistus tapahtuu yleensä ilta- ja aamuhämärässä, vain harvoin yöllä. Pääasiallinen saaliseläin vaihtelee: yleensä hyeenakoirat metsästävät keskikokoisia sorkkaeläimiä kuten impala-antilooppeja, mutta myös suurempia eläimiä kuten gnuu-antilooppeja, seeproja tai pahkasikoja. Lähes kaikenlaiset nisäkkäät käyvät, mutta hyeenakoirien tiedetään saalistaneen myös strutseja. Lisäksi ne syövät pienempää riistaa kuten jäniksiä, liskoja ja jopa munia, mutta pienriista muodostaa ruokavaliosta vain pienen osan. Tavallisesti lauma syö saaliin nopeasti, mutta hyeenakoirat saattavat myös kätkeä osan suuresta saaliseläimestä. Lauma ei tavallisesti kuitenkaan palaa ruokavarastolleen.


title: Hyeenakoira

text: Toisin kuin kissaeläimet, hyeenakoirat eivät yritä päästä vaivihkaa saaliseläinten lähelle, vaan jahtaavat niitä avoimesti useita kilometrejä. Niiden huippunopeus on noin 55 kilometriä tunnissa. Kun saaliseläinten lauma on saatu vauhkoontumaan ja valittu uhri on juossut itsensä väsyksiin, yksi koirista tarraa kiinni uhrin häntään ja muut tekevät lopun eläimestä. Saalistustaktiikka vaikuttaa olevan opittua käyttäytymistä, ei vaistonvaraista. Laumat metsästävät ainakin kerran päivässä, suuremmat yleensä kaksi kertaa, erityisesti saalistaessaan pieniä eläimiä.


title: Hyeenakoira

text: Tavallisesti vain laumaa johtavat alfauros ja -naaras parittelevat. Hyeenakoiran pentueet saattavat olla hyvinkin suuria (jopa 20 pentua), vankeudessa tavallisesti pienempiä. Pentujen kantoaika on 70–73 vuorokautta. Ensimmäiset 3–4 viikkoa pennut viettävät pesässä emonsa kanssa, sen jälkeen koko lauma huolehtii niistä. Lauma tuo saalistusretkiltä ruokaa myös sairaille ja muuten saalistuskyvyttömille jäsenilleen. Laumassa on yleensä enemmän uroksia kuin naaraita. Naaraat jättävät lauman tavallisesti noin 2,5-vuotiaina liittyäkseen johonkin toiseen laumaan. Urospennuista noin puolet jää laumaan, muut muodostavat uuden lauman.


title: Hvis Lyset Tar Oss

text: Hvis Lyset Tar Oss on Varg Vikernesin yhden miehen yhtyeen, Burzumin, albumi, joka on väitetysti yksi merkittävimmistä black metal -genressä. Levy äänitettiin syksyllä 1992, mutta julkaistiin vasta toukokuussa 1994. Haastattelujen mukaan "Hvis Lyset Tar Oss" on Vikernesin lempialbumi. Albumin kansikuvassa on Theodor Kittelsenin teos "Fattigmannen" (suomeksi ”kerjäläinen”). Levyllä on vain neljä kappaletta, mutta kappaleet muodostavat silti täyspitkän levyn.


title: Hvis Lyset Tar Oss

text: Vikernes soittaa levyllä kaikki instrumentit itse, ja tuottajana ja äänitysteknikkona toimii norjalainen Eirik Hundvin.


title: Cotonoun sopimus

text: Cotounoun sopimus on Euroopan unionin ja Afrikan, Karibian ja Tyynenmeren maiden (AKT-maat) keskeinen sopimus. Se allekirjoitettiin 23. kesäkuuta 2000 Cotonoussä, Beninin taloudellisessa pääkaupungissa. Sopimuksen allekirjoittivat 77 AKT-valtiota ja 15 Euroopan unionin jäsenvaltiota ja se tuli voimaan vuoden 2002 alussa. Kyseessä on kaikkien aikojen laajin yhteistyöohjelma mitä AKT-valtiot ja EU ovat solmineet.


title: Cotonoun sopimus

text: Sopimuksen keskeisenä tavoitteena on vähentää ja poistaa juurineen köyhyys ja siten avustaen kyseisiä maita, että aikaa myöten kestävä kehitys sekä AKT-maiden taloudellinen, sosiaalinen ja kulttuurillinen kehitys vauhdittuisivat, ja että AKT-maiden asteittainen integrointi maailmantalouteen tulisi mahdolliseksi. Tämän lisäksi rauhaa ja turvallisuutta edistäen olisi luotavat ilmapiiri, jossa vakaa ja demokraattiset olot olisivat mahdolliset.


title: Cotonoun sopimus

text: Cotonoun sopimus korvasi Lomén sopimukset. Jotka ovat olleet AKT–EU-kehitysyhteistyön perusta aina vuodesta 1975 lähtien. Kuitenkin Cotonoun sopimus on laajempialainen kuin mikään aiemmin tehty talous- ja kehityssopimus. Se on tarkoitettu vähintäänkin 20 vuoden ajanjaksolle, mutta se olisi tarkastettavat joka viides vuosi. Yhteistyö perustuu niin sanottuun kumppanuuteen ja se jakautuu viiteen toisiinsa läheisesti liittyvään pilariin, jotka ovat:Sopimus on tehty Euroopan yhteisön nimissä ja sen 25 jäsenvaltion puolesta. Osa jäsenvaltioista on liittynyt sopimukseen (vuoden 2000 jälkeen) hyväksyessään Euroopan yhteisön jäsenyyden.


title: Cotonoun sopimus

text: Lisäksi sopimuksen osapuolina ovat AKT-maat.


title: Tosirakkautta

text: Tosirakkautta on suomalaisen laulajan Seppo Tammilehdon studioalbumi. Se julkaistiin 2004. Äänitys ja miksaus: Soundwall-Studio Seinäjoki/Timo Ristilä.


title: Kuola (kaupunki)

text: Kuola (, , ) on kaupunki, kaupunkikunta ja Kuolan piirin hallinnollinen keskus Murmanskin alueella Venäjällä. Se sijaitsee Kuolanvuonoon laskevien Tuulomajoen ja Kuolajoen yhtymäkohdassa 12 kilometriä Murmanskista etelään. Kaupungissa on 10 400 asukasta (vuonna 2010).


title: Kuola (kaupunki)

text: Kuolan kaupunkikunnan pinta-ala on 174,52 neliökilometriä. Se rajoittuu pohjoisessa Murmanskin ja Severomorskin kaupunkipiirikuntiin, kaakossa Kuolan piirin Kildinstroin ja Molotšnyin, lounaassa Murmašin ja luoteessa Mežduretšjen kuntiin. Pinta-alasta 74,1 % on metsää.


title: Kuola (kaupunki)

text: Kunnan alueella on lukuisia järviä ja soita. Suurimmat joet ovat Kuolajoki ja Tuulomajoki. Hyötykaivannaisiin kuuluvat hiekka, sora, rautamalmi ja turve. Suojeltuja luonnonmuistomerkkejä ovat Tuulomajoen rannalle istutettu lehtikuusimetsikkö sekä Murmanskista Tumannyihin johtavan maantien varrella sijaitseva kolmesataa vuotta vanha mäntymetsä.


title: Kuola (kaupunki)

text: Seudulla vallitsee Golfvirran lämmittämä meri-ilmasto. Talvi on pitkä ja leuto, kesä lyhyt ja viileä. Keskilämpötila on talvella –10 … –13 ºC ja kesällä +10 … +14 ºC. Sää on usein epävakainen. Vuotuinen sademäärä on 550–600 millimetriä.


title: Kuola (kaupunki)

text: Kuola on kaupunkikunnan ainoa asutuskeskus. Se on luonteeltaan Murmanskin esikaupunki. 1800-luvulle saakka kaupungissa asui lähes yksinomaan sotilaita, virkamiehiä, papistoa ja kauppiaita. Asukasluku alkoi kasvaa 1900-luvun alkupuolella Muurmannin radan ja sataman sekä Murmanskin kaupungin perustamisen ansiosta. Asukasluvun kasvu jatkui vuoteen 1989 saakka, minkä jälkeen se on laskenut yli 35 prosentilla. Viime vuosina väestön väheneminen on kuitenkin huomattavasti hidastunut.


title: Kuola (kaupunki)

text:
Asukasluvun kehitys
Seudulla sijainnut pomoriasutus mainitaan ensimmäisen kerran vuonna 1264. Sieltä tehtiin kalastus- ja metsästysretkiä Huippuvuorille ja Novaja Zemljaan. Vuonna 1550 rakennettiin Kuolan linnoitus, joka 1500–1600-luvuilla torjui useaan kertaan ruotsalaisten, tanskalaisten ja merirosvojen hyökkäykset. Kuolan kautta käytiin vilkasta ulkomaankauppaa Englannin ja Hollannin kanssa. Iivana Julman ajoista aina vuoteen 1804 saakka se toimi myös karkotuspaikkana. Tanskalaiset hävittivät linnoituksen vuonna 1623. Petsamon luostari siirrettiin vuonna 1590 Kuolaan, kunnes Pietari I lakkautti sen vuonna 1701. 1700-luvulla Kuola menetti merkityksensä ulkomaankaupan keskuksena.


title: Kuola (kaupunki)

text: Vuonna 1775 perustettiin Arkangelin käskynhaltijakuntaan ja myöhemmin kuvernementtiin kuulunut Kuolan kihlakunta, ja vuonna 1780 (1784) Kuolasta tuli kaupunki. Englantilaiset valtasivat sen Krimin sodan aikana 1854 ja hävittivät tulliaseman, minkä jälkeen kaupunki autioitui lähes täydellisesti. Koko Kuolan niemimaan käsittänyt kihlakunta liitettiin Kemiin, mutta perustettiin uudelleen 1883. Vuonna 1894 kaupungissa oli 750 asukasta, kaksi kirkkoa, koulu ja muutama kauppa. Asukkaat harjoittivat kalastusta ja kaupankäyntiä saamelaisten kanssa. Kuolan kihlakunnassa oli samana vuonna 8 600 asukasta, joista suurin osa oli venäläisiä ja vajaat 2 000 saamelaisia. Seudulla asui myös suomalaisia ja norjalaisia uudisasukkaita sekä karjalaisia.


title: Kuola (kaupunki)

text: Vuonna 1899 kihlakunnan keskus siirrettiin Aleksandrovskiin (nykyinen Poljarnyi), jonka mukaan kihlakunta sai uuden nimensä. Kuola alennettiin kyläksi vuonna 1926, mutta myöhemmin se sai kaupunkimaisen taajaman statuksen. Vuonna 1965 siitä tuli jälleen kaupunki.


title: Kuola (kaupunki)

text: Kuolan kautta kulkee Pietarin ja Murmanskin välinen valtatie M18, josta haarautuvat maantiet Ylä-Tuuloman kautta Lotan raja-asemalle sekä Serebrjankan vesivoimalaitokselle. Muurmannin radalla sijaitsevalta Kuolan rautatieasemalta haarautuu rata Nikkeliin. Kaupungista on linja-autoyhteydet Murmanskiin, Montšegorskiin, Apatityyn ja Petroskoihin.


title: Kuola (kaupunki)

text: Paikallisista elinkeinoista tärkeimpiä ovat julkiset palvelut ja hallinto. Kaupungissa toimii Arktikpivon olutpanimo, makaronitehdas, rakennusyrityksiä, suomalais-venäläisen Eurotiivi-yhteisyrityksen ikkunatehdas sekä huonekalutehdas. Suuri osa työvoimasta työskentelee Murmanskissa.


title: Kuola (kaupunki)

text: Kaupungissa toimii neljä lastentarhaa, esikoulu, neljä yleissivistävää koulua, lasten luomistyön keskus, lasten musiikkikoulu, ammattikoulu sekä lasten ja nuorten urheilukoulu. Kulttuurilaitoksia ovat piirin kulttuurikeskus, lasten taidekoulu, piirin keskuskirjasto ja lastenkirjasto. Terveyspalveluihin kuuluu piirisairaala poliklinikkoineen.


title: Kuola (kaupunki)

text: Kaupungin keskusta sijaitsee Tuuloma- ja Kuolajokien välisellä tasanteella. Se koostuu etupäässä kerrostaloista, hallintorakennuksista ja palveluista. Tuulomajoen länsirannalla on omakotitaloja. Kuolajoen itärannalla rautatien ja M18-valtatien varrella sijaitsee teollisuusalue.


title: Kuola (kaupunki)

text: Suojeltuja kulttuuriperintökohteita ovat vuonna 1804 rakennettu Neitsyt Marian ilmestyksen katedraali, joka on Kuolan niemimaan ensimmäinen kivirakennus, 1600-luvulta peräisin oleva puinen matkaristi, 1800-luvun alussa pystytetty entisen kihlakunnankassan rakennus sekä Kuolan hautausmaan hautakivet, joista vanhimmat ovat peräisin 1700-luvulta. Linnoituksesta on säilynyt maavalli ja kaivanto. Kaupungissa toimii pomorikulttuuria esittelevä museo.


title: Três Corações

text: Três Corações on Brasilian kaupunki Minas Geraisin osavaltion eteläosassa. Sen pinta-ala on 825,924 km² ja väkiluku 70 490 (2015). Kaupunki sijaitsee 287 kilometrin päässä osavaltion pääkaupunki Belo Horizontesta ja 295 kilometrin päässä São Paulosta.


title: Três Corações

text: Três Corações, jonka nimi merkitsee portugalin kielellä "kolmea sydäntä", perustettiin 1760. Kaupunki on jalkapalloilija Pelén syntymäpaikka ja siellä on hänen patsaansa.


title: Helmiä nauhassa – Collection

text:
Helmiä nauhassa – Collection on 23-laulun kokoelma Seppo Tammilehdon aiemmasta levytystuotannosta. Ennen julkaisemattomia raitoja ovat Freemanin kanssa esitetty duetto "Vierivät kivet" ja Sepon käännös vanhasta Tremeloes-hitistä "Even the bad times are good", "Jokainen päivä on uus". Levytysten tuottaja on Ari Saari. "Seppopboogie" on Sepon itsensä säveltämä rautalankainstrumentaali, jolla mies soittaa yksin kaikki soittimet.
Lisäksi levyllä on vinyyliversioista masteroidut "Minä ja Annansilmä" (1985) ja Maailmantango (1993). Kappaleesta "Punainen kitara" on kokoelmalla uusi versio, joka on levytetty vuonna 2000.


title: Mount Elbert

text: Mount Elbert on Kalliovuorten korkein vuori. Sen huippu on 4 401 metrin korkeudella merenpinnan tasosta. Vuori sijaitsee Laken piirikunnassa noin 19 kilometriä Leadvillen kylästä kaakkoon, Coloradon osavaltiossa Yhdysvalloissa.


title: Kuhilas

text: Kuhilas on viljalyhteistä kuivatusta varten pellolle pystytetty rakenne. Erityisesti ruislyhteistä pystytettyä rakennetta sanotaan kuhilaaksi (Hämeessä myös: kykkä). Toukoviljasta pystytettynä kuhilaalla on myös muita nimiä, kuten viisikko tai kymmenikkö. Kuhilas on sisältä holvimainen ja ulkomuodoltaan pyöreä. Siinä on pystyssä toisiaan vasten seisovat jalkalyhteet ja sateelta suojaava hattu.


title: Kuhilas

text: Ensin vilja kootaan lyhteiksi esimerkiksi sirpillä leikatuista kourallisista. Lyhteeseen tulee viisi kourallista olkia. Tämän kokoisia on vielä helppo sitoa ja käsitellä. Sen jälkeen lyhteet kootaan hengittäväksi kuhilaaksi. Kuhilaassa vilja vielä tuleentuu, eikä sen täyttä joutumista leikattavaksi tarvitse välttämättä odottaa. Ulkokuivatuksen jälkeen kuhilaat on ollut helppo purkaa ja viedä puitavaksi.


title: Kuhilas

text: Kuhilaat ovat olleet eri paikkakunnilla eri kokoisia ja muotoisia, etelässä suurempia ja pohjoisessa pienempiä. Yleisiä ruiskuhilaan kokoja on kymmenlyhteinen, nelitoistalyhteinen ja kahdeksantoistalyhteinen kuhilas. Samalle pellolle tehdään aina saman kokoisia kuhilaita, jolloin sadon määrä voidaan arvioida. Toukoviljasta (vehnästä, ohrasta, kaurasta) pystytettynä kymmenlyhteistä sanotaan joskus kuhilaaksi, ja suurempia ei toukoviljasta, kevätruista lukuun ottamatta, saakaan tehtyä. Pienet kuhilaat ja viisikot aloitetaan kahdesta jalkalyhteestä, kahdeksantoistalyhteinen aloitetaan neljästä. Poutakesänä kuhilaaseen voidaan panna vain yksi, suuri hattulyhde, tyvi ylöspäin. Sateisena kesänä suositaan kahta hattulyhdettä. Kaksilyhteistä hattua varten lyhteet taitetaan käsivarrella siteen yläpuolelta ja levitetään viuhkoiksi. Alimmaisen hatun tyvi pannaan osoittamaan pohjoiseen ja päällimmäisen etelään, jolloin se kuivuu paremmin ja toivottaa samalla hyvää ilmaa.


title: Kuhilas

text: Kovin pitkään säilytykseen kuhilaat eivät sovi, sillä maavaraisina ne ajan mittaan kostuvat. Parempaa kuivumista ja samalla pitempää säilytystä varten rakennettiin suuria elohaasioita (tai kevyitä aartoja) eli kuivatustelineitä, joissa lyhteet aseteltiin riu'uille kuivumaan. Jos elohaasiaa ei ollut, kuivat lyhteet voitiin koota joko pyöreisiin aumoihin tai pinomaisiin, pitkiin närtteisiin puintia odottamaan. Sieltä ne ajettiin riiheen kuivattaviksi ja puitaviksi. Aumavarastointia käytettiin vielä jonkin verran yhteisten puimakoneiden aikaan 1900-luvun puolivälissä.


title: Kuhilas

text: Nykyaikana vilja leikataan ja puidaan pystykasvustona samalla kertaa leikkuupuimurilla.


title: Luettelo Italian pääministereistä

text: Tämä on luettelo Italian pääministereistä. Vuosina 1861–1946 pääministerin nimitys oli "Italian kuningaskunnan ministerineuvoston puheenjohtaja" ja vuodesta 1946 alkaen "Italian tasavallan mininisterineuvoston puheenjohtaja".


title: Ramsarin sopimus

text: Ramsarin sopimus () on vuonna 1971 Ramsarin kaupungissa Iranissa solmittu kansainvälinen sopimus kosteikkojen ja vesialueiden suojelusta.


title: Ramsarin sopimus

text: Ramsarin sopimus oli ensimmäinen nykyaikaisista, valtioiden välisistä luonnonsuojelun ja luonnonvarojen viisaan käytön sopimuksista. Alun perin sopimuksella pyrittiin suojelemaan kosteikkoja ja vesialueita erityisesti vesilintujen elinalueina, mutta sittemmin sopimus on laajentunut kattamaan vesialueiden suojelemisen kokonaisuudessaan, ja siinä tunnustetaan niiden merkitys elämän monimuotoisuuden säilyttämisessä. Alkuperäisiä sopijavaltioita oli 18, mutta nyttemmin sopimuksen on allekirjoittanut 158 valtiota, ja siihen kuuluu 1 752 kohdetta, joiden yhteispinta-ala on noin 161 miljoonaa hehtaaria.


title: Ramsarin sopimus

text: Sopimuksen allekirjoittaneet valtiot sitoutuvat:


title: Ramsarin sopimus

text: Vuosien kuluessa sopimuksen allekirjoittaneet tahot ovat tulkinneet ja laajentaneet näitä velvoitteita ja laatineet ohjeistusta kyseisten kohtien käytännön toteutuksesta.


title: Ramsarin sopimus

text: Kosteikkoalueet luokitellaan tyyppinsä mukaisesti eri luokkiin. Vrt. Ramsarin sopimuksen vesiperäiset alueet


title: Ramsarin sopimus

text: Suomessa on 49 Ramsar-aluetta, joiden yhteispinta-ala on 785 780 hehtaaria. Kaikki Suomen Ramsar-alueet kuuluvat Natura 2000 -verkostoon, ja niiden rajaukset noudattavat Natura-rajauksia.


title: Ramsarin sopimus

text: Venäjän federaatiossa on 35 Ramsar-aluetta, joiden yhteispinta-ala on 10 323 767 hehtaaria.


title: Schtiel

text: Schtiel on Rammsteinin Till Lindemannin ja Richard Kruspen varta vasten tekemä kappale Harley Davidson -moottoripyörien 100-vuotissyntymäpäiväjuhliin Moskovaan. Levyllä olevaa kappaletta ei ole julkaistu millään Rammsteinin albumilla ja siitä on vain 400 kappaletta, joten se on todellinen harvinaisuus. Laulu on cover-versio venäläisen Aria-yhtyeen kappaleesta Shtil. Schtiel lauletaan venäjäksi. Schtiel ei ole Rammsteinin single.


title: Triakki

text: Triac eli triakki on puolijohdekomponentti, joka on toimintaperiaatteeltaan kuten kaksi vastakkaisiin suuntiin rinnan kytkettyä tyristoria, joiden hilat on kytketty yhteen. Kun triacin hilalle tuodaan virtapulssi, jonka napaisuus on sama tai eri kuin triacin navoilla olevan jännitteen napaisuus, triac alkaa johtaa, kunnes napojen välinen jännite laskee riittävän alas tai vaihtaa napaisuutta. Kyky liipaista myös erisuuntaisella virralla kuin päävirta antaa mahdollisuuden monipuolisiin kytkentöihin.


title: Triakki

text: Neljä eri liipaisuvaihtoehtoa:


title: Triakki

text: I A2 positiivinen, hila positiivinen


title: Triakki

text: II A2 positiivinen, hila negatiivinen


title: Triakki

text: III A2 negatiivinen, Hila positiivinen


title: Triakki

text: IV A2 negatiivinen, Hila negatiivinen


title: Triakki

text: Triacia voidaan käyttää esimerkiksi hehkulampun himmentimessä, jolloin liipaisua ohjataan vastuksista, säätövastuksista, kondensaattoreista ja mahdollisesti diacista koostuvalla kytkennällä niin, että triac johtaa lampulle vain osan kustakin vaihtojännitteen puolijaksosta. Näin keskimääräinen lampun läpi kulkeva virta pienenee ja lamppu himmenee.


title: Harri Rantanen

text: Harri Rantanen voi tarkoittaa seuraavia henkilöitä:


title: Harri Rantanen (basisti)

text: Harri Rantanen (s. 1960) on suomalainen basisti. Hän asui 11-vuotiaaksi Tukholmassa. Hänen setänsä Veikko Rantanen oli tanssimuusikko, jonka instrumentti oli myös basso. 1970-luvulla hän tutustui gospel-piireissä Teppo Nuorvaan, Jaakko Löyttyyn ja myöhemmin Heikki Silvennoiseen.


title: Harri Rantanen (basisti)

text: Gramexin tilastojen mukaan Rantanen oli Suomen 20. eniten levyttänyt studiomuusikko vuonna 2008 oltuaan siihen saakka mukana 2 684:llä levytyksellä. Merkittävässä osassa Rantasen studiolevytyksistä rumpalina on toiminut Anssi Nykänen, johon Rantanen tutustui jo vuonna 1986.


title: Harri Rantanen (basisti)

text: Rantanen on studiotyön lisäksi keikkaillut muun muassa Ben Granfelt Bandissä, Freud Marx Engels & Jung-yhtyeessä, Nylon Beat -yhtyeessä, Pekka Ruuskan yhtyeessä sekä Dannyn taustayhtyeessä. Rantanen ja Nykänen ovat mukana myös tanssiorkesteri Dallapén uudessa tulemisessa. Konserttikiertueita hän on tehnyt muun muassa Paula Koivuniemen ja Jari Sillanpään kanssa. 1990-luvun alussa hän tuurasi myös Mikko Löyttyä Q.Stone-yhtyeen kiertueilla. Jope Ruonansuun levyillä hänen nimensä oli muodossa "Harri Humppa Rantanen".


title: Harri Rantanen (basisti)

text: Harri Rantanen on esiintynyt Kummeli-sketsisarjan mukana muun muassa Kummeli Stories-elokuvassa, jonka alkupuolella hän nousee alastomana portaita samalla, kun taustalla kuulutetaan ”Kapteeni Rantanen, pukunne on saapunut pesulasta”.


title: Harri Rantanen (basisti)

text: Hänen esikuviaan basisteina ovat olleet muun muassa Stu Cook, Roger Glover, Jack Bruce, John Paul Jones, Jaco Pastorius sekä suomalaisista soittajista Pekka Pohjola ja Juha Tikka.


title: Filosofem

text: Filosofem on Varg Vikernesin yhden miehen yhtyeen, Burzumin, albumi. Levy oli Vikernesin viimeinen äänitys ennen hänen vangitsemistaan vuonna 1993, vaikka Filosofem julkaistiinkin vasta 1996. Albumin suosio oli yllätys (varsinkin black metal -tuotokseksi) sen saadessa loistavia arvioita jopa valtavirran musiikkilehdiltä. Lyhennetty versio kappaleesta numero 5 löytyy elokuvan Gummo soundtrackilta. Myös albumin aloitusraidasta "Dunkelheit" on saatavilla musiikkivideo Burzumin kotisivuilta.


title: Filosofem

text: Albumin kansikuvassa on Theodor Kittelsenin taideteos. Taideteoksen nimi on "Under Fjeldet Toner En".


title: Mein Teil

text: Mein Teil () on Rammsteinin 16. singlejulkaisu. Se perustuu maaliskuussa 2001 Saksassa tapahtuneeseen ihmissyöntitapaukseen, jossa Armin Meiwes söi erään Internetissä tapaamansa miehen. Bändi sai ajatuksen laulun tekoon, kun yksi jäsenistä toi treenipaikalle lehden, jossa oli Armin Meiwesistä kertova uutinen. Laulua käytetään monissa elokuvissa. Rammstein sai kappaleella historiansa toisen Grammy-ehdokkuuden.


title: Tokodede

text: Tokodede on yksi Itä-Timorissa puhuttavista kielistä. Kielellä on noin 39 500 puhujaa Liquiçán alueella, erityisesti Lois-joen varrella. Puhujien määrä on laskenut viime vuosina.


title: Tokodede

text: Tokodede kuuluu austronesialaisten kielten malaijilais-polynesialaiseen kieliryhmään.


title: Criss Angel

text:
Criss Angel (oikealta nimeltään Christopher Nicholas Sarantakos, s. 19. joulukuuta 1967 Long Island, New York) on yhdysvaltalainen muusikko, taikuri, illusionisti ja "Criss Angel – tajunnanräjäyttäjä" -televisiosarjan ("Criss Angel Mindfreak") luoja ja ohjaaja. Angelin oikea sukunimi on peräisin hänen kreikkalaiselta äidiltään. Hänen vanhempiensa nimet ovat John ja Dimitra Sarantakos. Angel on ollut lapsesta asti kiinnostunut taikuudesta. Suurin vaikutus häneen on ollut edesmenneellä isällään Johnilla, joka kuoli vatsasyöpään.
Criss Angel on tunnettu myös skeptikkona.


title: Criss Angel

text: Lähes koko ikänsä Angel on harrastanut taikuutta ja hän on tehnyt keikkoja ympäri maailmaa. Criss Angel esiintyy "Mindfreak"-sarjassa (suom. Tajunnanräjäyttäjä), jota on kuvattu Alladin Resortissa, New Orleanissa, Las Vegasissa, Los Angelesissa ja Angelin kotikaupungissa, New Yorkin East Meadowissa, ja myös monissa muissa kaupungeissa. Criss on tehnyt huimapäisiä mielen ja kehon kokeita. Hänen mukaansa ihokoukuista roikkuminen oli "hulluin" kaikista hänen tekemistään tempuista. Criss Angel on myös näytellyt taikuria yhdessä jaksossa Las Vegas -nimisessä sarjassa, sekä murhaaja-taikuria yhdessä in jaksossa.Criss Angelilla oli industrial-yhtye Angeldustissa, jonka hän perusti Klay Scottin kanssa, kun Klaytonin edellinen yhtye Circle of Dust hajosi. Angeldust julkaisi albumin "Musical Conjurings from the World of Illusion" vuonna 1998 ja esiintyi Madison Square Gardenissa. Hän on myös julkaissut muutaman muun levyn Criss Angelina.


title: Criss Angel

text: Kaikki albumit on julkaistu omakustanteina. (APITRAG Records)


title: Giovanni Giolitti

text: Giovanni Giolitti (27. lokakuuta 1842 – 17. heinäkuuta 1928) oli italialainen poliitikko, joka toimi maansa pääministerinä viiteen eri otteeseen vuosien 1892 ja 1921 välillä.


title: Giovanni Giolitti

text: Giolitti oli kotoisin Piemonten maakunnasta. Hän oli toiminut pitkään virkamiehenä, kun hänet vuonna 1882 valittiin Italian parlamenttiin. Tämän jälkeen hänen poliittinen uransa edistyi melko nopeasti. Vuonna 1889 hänet nimitettiin valtionvarainministeriksi Francesco Crispin hallitukseen, ja vuonna 1892 hänestä tuli pääministeri.


title: Giovanni Giolitti

text: Giolittin ensimmäinen pääministerikausi oli lyhyt. Hän joutui eroamaan jo vuonna 1893, koska häntä epäiltiin virka-asemansa väärinkäytöstä. Hän jatkoi kuitenkin poliittista toimintaansa ja palasi pääministeriksi vuonna 1903. Seuraavat kymmenen vuotta hän oli Italian vaikutusvaltaisin poliitikko, joko pääministerin ominaisuudessa (vuosina 1903–1905, 1906–1909 ja 1911–1914) tai vahvana taustavaikuttajana.


title: Giovanni Giolitti

text: Poliittisilta näkemyksiltään Giolitti oli maltillinen liberaali. Hänen pyrkimyksenään oli parantaa työväestön asemaa. Hän mm. salli ammattiliittojen toimia vapaasti ja hyväksyi työläisten lakko-oikeuden. Hän kiinnitti huomiota työolosuhteisiin ja paransi sosiaaliturvaa. Lisäksi hän laajensi miesten äänioikeutta vuonna 1912.


title: Giovanni Giolitti

text: Oikeisto syytti Giolittia liiallisesta lempeydestä vasemmistoa kohtaan. Giolitti saattoi kuitenkin turvautua koviinkin otteisiin, mikäli yleinen järjestys oli uhattuna.


title: Giovanni Giolitti

text: Italian talouden kannalta 1900-luvun alku oli suuren kasvun aikaa. Maahan kehittyi muun muassa vahva metalliteollisuus. Kasvu tosin keskittyi Pohjois-Italiaan, kun taas Etelä-Italia pysyi jokseenkin takapajuisena alueena.


title: Giovanni Giolitti

text: Neljännellä pääministerikaudellaan Giolitti oli päättämässä Turkin vastaisen sodan aloittamisesta. Italia voitti sodan vuonna 1912 ja sai Turkilta Libyan ja Dodekanesian. Voitosta huolimatta Giolitti kuitenkin piti Italian armeijaa huonosti varustautuneena, joten hän vastusti Italian liittymistä ensimmäiseen maailmansotaan toukokuussa 1915.


title: Giovanni Giolitti

text: Viidennen ja viimeisen kerran Giolitti tuli pääministeriksi vuonna 1920. Sodanjälkeinen Italia oli vaikea johdettava, sillä vasemmalta uhkasi kommunistinen vallankumous ja oikealta nationalistinen diktatuuri. Tuolloin jo 78-vuotias Giolitti pyrki rakentamaan maltillisten puolueiden laajaa koalitiota ääriliikkeitä vastaan. Kun tämä osoittautui tehottomaksi olojen vakauttamaisessa, Giolitti erosi oltuaan runsaan vuoden ajan pääministerinä.


title: Giovanni Giolitti

text: Benito Mussolinin johtamien fasistien valtaannousu vuonna 1922 siirsi lopullisesti Giolittin syrjään. Hän tosin pysyi parlamentin jäsenenä aina kuolemaansa asti vuoteen 1928 ja uskalsi jopa kritisoida Mussolinin lakialoitteita. Vanhan valtiomiehen kritiikki ei kuitenkaan voinut pysäyttää Italian muuttumista fasistiseksi diktatuuriksi.


title: Diac

text: Diac on puolijohdekomponentti, joka muuttuu johtavaksi, kun sen kynnysjännite ylittyy. Kun resistanssi pienenee, myös diacin yli vaikuttava jännite putoaa huomattavasti ja läpi kulkeva virta kasvaa. Diac pysyy johtavana kunnes virta pienenee tarpeeksi. Kynnysjännite on yleensä 15-40 volttia ja se on molempiin suuntiin sama.


title: Diac

text: Diacin yleisin käyttötarkoitus on jännite- ja virtapulssin tuottaminen triacin liipaisemiseen esimerkiksi hehkulamppujen himmentimissä tai lämmitysvastusten ja sähkömoottorien säätökytkennöissä. Siksi joissakin triaceissa diac on sisäänrakennettuna. Pulssin tuottavassa kytkennässä diacin yli vaikuttaa likimain sama jännite kuin kondensaattoriin, jota ladataan vastuksen kautta. Kun kondensaattorin varaus on riittävän suuri ja jännite ylittää diacin kynnysjännitteen, diac muuttuu johtavaksi ja purkaa kondensaattorin varauksen triacin hilalle. Kun varaus on purkautunut, diac lakkaa johtamasta ja kondensaattorin varaus alkaa uudelleen kasvamaan.


title: Ateismi: Lyhyt johdanto

text: Ateismi: Lyhyt johdanto on alun perin Oxford University Pressin A Very Short Introduction -sarjassa vuonna 2003 ilmestynyt filosofi Julian Bagginin teos, joka esittelee ateismin ja uskonnottoman etiikan perusteet. Teos on suomennettu vuonna 2005.


title: Ateismi: Lyhyt johdanto

text: Kirjan luvut ovat:Luvussa ”Mitä on ateismi?” Baggini havainnollistaa ateismin käsitettä tarinalla Loch Nessin hirviöstä. Bagginin mukaan useimmat ihmiset ovat sitä mieltä, ettei Loch Ness -järvessä ole hirviötä. Henkilöistä, jotka pitävät järveä tavallisena järvenä, jossa ei ole hirviötä, ei käytetä mitään eritystä nimitystä. Oletetaan, että niiden ihmisten määrä, jotka uskovat järvessä olevan hirviön, alkaa kasvaa. Pian heitä aletaan kutsua ”nessisteiksi”. Kun nessistien määrä kasvaa riittävän suureksi, nessisti lakkaa olemasta pilkkanimi. Vaikka hirviön olemassaolosta ei ole mitään näyttöä, nessistejä aletaan pitää normaaleina. Niitä, jotka eivät ole nessistejä, aletaan kutsua ei-nessisteiksi eli anessisteiksi.


title: Ateismi: Lyhyt johdanto

text: Tavallisella ihmisellä on erilaisia todellisuutta koskevia käsityksiä. Teistit sanovat, että tämän lisäksi todellisuuteen kuuluu jumala. Jos teistejä eli jumalaan uskovia ei olisi, olisi kuitenkin ateisteja, mutta kukaan ei kutsuisi heitä ateisteiksi. Ateistien käsitys olisi aivan sama vaikka teistejä ei olisi ollut koskaan olemassa.


title: Ateismi: Lyhyt johdanto

text: Baggini arvostelee myös agnostisismia. Hänen mukaansa agnostikkojen ajattelutavan mukaan ei voitaisi sanoa, nouseeko aurinko huomenna, koska mikään kokemustieto ei ole täysin varma.


title: Ateismi: Lyhyt johdanto

text: Uskonnon ja moraalin suhteesta Baggini sanoo, että vaikka ei voida todistaa loogisesti, että ateistien pitäisi käyttäytyä moraalisesti, tätä ei voida todistaa myöskään uskovaistenkaan suhteen. Bagginin mukaan ihmiset arvostavat erilaisia asioita ja ottavat huomioon erilaisten tekojen seurauksia.


title: Ateismi: Lyhyt johdanto

text: Baggini sanoo välttävänsä kirjassa käsitettä humanismi. Hänen mukaansa uskonnottomaankin humanismiin liittyy ateismin lisäksi käsityksiä moraalista ja ihmisen keskeisestä asemasta. Toiseksi sana on monimerkityksinen: puhutaan esimerkiksi kristillisestä humanismista ja humanistisista tieteistä. Humanistijärjestöihin kuuluu myös uskovaisia. Kolmanneksi Bagginin mielestä on jäänne uskontojen ajattelusta, että ihminen on muun luonnon yläpuolella. Hänen mielestään jotkut humanistijärjestöt edustavat ihmislajikeskeisyyttä.


title: Ateismi: Lyhyt johdanto

text: Bagginin mielestä ateismi tarkoittaa kasvamista eteenpäin lapsuudesta, elämään vastuullista aikuisuutta ilman harhakuvitelmia. Hänen mukaansa ateismi on myönteinen siirtyminen pois taruista ja taikauskosta.


title: Ateismi: Lyhyt johdanto

text: Vapaa-ajattelijain liiton puheenjohtaja Erkki Hartikainen ryhtyi kirjan suomennoshankkeeseen, koska sanojensa mukaan ”kun olin lukenut Bagginin kirjasta 56 ensimmäistä sivua, ajattelin, että tämähän on paras kirja, mitä olen milloinkaan lukenut.” Loppuosasa on Hartikaisen mukaan joukko puutteita. Suomennetun teoksen lopussa on Hartikaisen laatimat suomentajan jälkisanat, jossa hän huomauttaa että kirja sisältää sellaisia tosiasiaväitteitä, jotka on muualla osoitettu paikkansapitämättömiksi. Ensiksi Hartikainen huomauttaa, että jo muinaisessa Kreikassa oli oikeita julkijumalattomia, tunnettu esimerkki on tyranni Kritias. Toinen suomentajan huomautus koskee jumalatodistusten merkitystä uskolle. Baggini on sitä mieltä, että jumalatodistuksilla ei ole uskolle juuri merkitystä, ja Hartikainen kertoo itsekin luulleen niin siihen asti, kun hän yhdessä Suomen Gallupin kanssa teki vuonna 1973 tutkimuksen asiasta. Tutkimustulosten mukaan muun muassa 38 prosenttia suomalaisista sanoi uskovansa, koska kaikkeudella on luoja.


title: Alcide De Gasperi

text: Alcide De Gasperi (3. huhtikuuta 1881 – 19. elokuuta 1954) oli italialainen poliitikko, joka perusti Italian kristillisdemokraattisen puolueen vuonna 1943 ja toimi Italian pääministerinä vuosina 1945–1953.


title: Alcide De Gasperi

text: Alcide De Gasperi kasvoi italiankielisellä Trentinon alueella, joka tuolloin kuului Itävalta-Unkarin keisarikuntaan. De Gasperilla ei ollut mahdollisuutta opiskella italialaisessa yliopistossa, joten hän lähti opiskelemaan filologiaa Wieniin. Opiskeluaikanaan De Gasperi osallistui aktiivisesti katolilaisen opiskelijaliikkeen toimintaan. De Gasperi valmistui vuonna 1905 ja palasi kotiseudulleen Trentinoon, missä hän työskenteli "La Voce Cattolica" -sanomalehden toimittajana. Poliittisen uransa De Gasperi aloitti tultuaan valituksi Trentinon edustajaksi Itävallan parlamenttiin, missä hän toimi italialaisvähemmistön oikeuksien puolesta.


title: Alcide De Gasperi

text: Ensimmäisen maailmansodan jälkeen Trentino liitettiin Italiaan, ja De Gasperi siirtyi Italian politiikkaan. Hän oli perustamassa Italian kansanpuoluetta ("Partito Popolare Italiano", PPI) vuonna 1919 ja oli sen edustajana Italian parlamentissa vuodesta 1921 lähtien.


title: Alcide De Gasperi

text: Vuonna 1925 alkanut Benito Mussolinin fasistinen diktatuuri merkitsi myös De Gasperille vaikeita aikoja. Vuonna 1927 hänet tuomittiin poliittisista syistä neljäksi vuodeksi vankilaan. De Gasperilla oli kuitenkin vaikutusvaltaisia ystäviä katolisessa kirkossa, ja näiden yhteyksien ansiosta hän pääsi vapaaksi 16 kuukauden vankeuden jälkeen. Vuonna 1931 De Gasperi meni töihin Vatikaanin kirjastoon.


title: Alcide De Gasperi

text: Mussolinin kukistuttua 1943 ja Italian aloitettua irtautuminen toisesta maailmansodasta De Gasperi palasi takaisin politiikkaan, tällä kertaa uuden kristillisdemokraattisen puolueen edustajana. Hän toimi vuonna 1944 ulkoministerinä ja vuodesta 1945 pääministerinä kaikkiaan seitsemän hallituksen johdossa. De Gasperin johdolla Italialle säädettiin uusi tasavaltalainen perustuslaki. Lisäksi hän pyrki vahvistamaan demokratiaa ja markkinataloutta suuntautumalla ulkopolitiikassaan länteen. Italia liittyikin sotilasliitto Natoon jo sen perustamisvuonna 1949. De Gasperi sopi 1947 Yhdysvaltojen kanssa siitä että Italia saisi 100 miljoonan dollarin hätäapulainan jos vastapalveluksena sosialistit ja kommunistit pidettäisiin poissa Italian hallituksista, tilanne joka Italian liityttyä Natoon jäi kommunistien osalta pysyväksi yli 40 vuoden ajan.


title: Alcide De Gasperi

text: De Gasperin hallitus erosi 12. tammikuuta 1950. Hän muodosti uuden kuudennen hallituksensa 27. tammikuuta.


title: Alcide De Gasperi

text: De Gasperi oli eurooppalaisen yhteistyön kannattaja, ja häntä voidaan pitää Robert Schumanin ja Konrad Adenauerin ohella Euroopan unionin henkisenä isänä. Hän sai vuonna 1952 Karlspreis-palkinnon, tunnustukseksi työstään Euroopan rauhan hyväksi.


title: Alcide De Gasperi

text: De Gasperi ehti vuonna 1954 toimia lyhyen aikaa puheenjohtajana Euroopan hiili- ja teräsyhteisön yleiskokouksessa, joka on Euroopan parlamentin historiallinen edeltäjä.


title: Pohja (täsmennyssivu)

text: Pohja tarkoittaa ainakin seuraavia:Pohja on myös suomalainen sukunimi seuraavilla henkilöillä:


title: Ñ

text: Ñ (ñ), , on kirjain, joka kuuluu espanjan kielen aakkosiin ja eräisiin muihin kieliin, joiden oikeinkirjoitus on saanut vaikutteita espanjasta. Se ääntyy palataalisena nasaalina , esimerkiksi sanassa "España" (Espanja).


title: Ñ

text: Historiallisesti ñ on syntynyt kahdesta peräkkäisestä n-kirjaimesta. Kirjaimen päällä olevaa aaltoviivaa nimitetään tildeksi.


title: Ñ

text: Espanjan lisäksi ñ kuuluu aragonian, asturian, aimaran, ketšuan, guaranín, tagalogin, baskin ja galegon aakkosiin. Tataarin ja krimintataarin aakkosissa käytetään ñ-kirjainta ng-äänteen ŋ-merkkinä. Bretonissa ñ osoittaa edeltävän vokaalin nasaloimista.


title: Antero Rytkölä

text: Antero Rytkölä (s. 1959 Turku) on Sisä-Suomen poliisilaitoksen lupahallinnon apulaispoliisipäällikkö. Tätä ennen Rytkölä on ollut muun muassa Pirkanmaan poliisilaitoksen apulaispoliisipäällikkö, Ikaalisten kihlakunnan poliisipäällikkö, Poliisikoulun hallintopäällikkö, Lempäälän apulaisnimismies (syyttäjä), Kankaanpään kihlakunnan poliisipäällikkö, Ikaalisten nimismies ja Vammalan apulaisnimismies.


title: Antero Rytkölä

text: Rytkölä on valmistunut oikeustieteen kandidaatiksi Turun yliopistosta vuonna 1984 ja auskultoituaan Ylivieskan tuomiokunnassa saanut varatuomarin arvon vuonna 1985. Eri poliisitehtävissä Rytkölä on tullut tunnetuksi muun muassa Ikaalisten kylpylän vastaanottovirkailijan murhajutun tutkinnanjohtajana ja syyttäjänä (1992) sekä tv-toimittaja Raija Pellin asuntomessutalon tuhopolttoyrityksen syyttäjänä (1996) Ylöjärvellä.


title: Antero Rytkölä

text: Hän toimi vuosina 2007-17 muun muassa poliisipäälliköitä ja apulaispoliisipäälliköitä virkaehtosopimusasioissa edustavan Suomen nimismiesyhdistys ry:n puheenjohtajana. Lisäksi hän oli 2009–2017 Poliisi-, ulosotto-, syyttäjä- ja maistraattilakimiesten edunvalvontajärjestön PUSH ry:n puheenjohtaja. Rytkölä toimi vuosina 2009–2018 Poliisihallinnon päälliköt ja asiantuntijat|Poliisihallinnon päälliköt ja asiantuntijat ry:n puheenjohtajana.


title: Antero Rytkölä

text: Rytkölä on ollut Suomen Lakimiesliiton hallituksen jäsen vuodesta 2013 alkaen ja hallituksen puheenjohtaja vuodesta 2017 alkaen. Politiikassa Rytkölä on ollut myös Kansallisen Kokoomuksen puoluevaltuuston jäsen.


title: Antero Rytkölä

text: Rytkölä toimi pitkään Ikaalisten kaupungin kunnallispolitiikassa ja 12 vuotta kaupunginhallituksen puheenjohtajana. Lisäksi hän oli pitkään Pirkanmaan ammattikorkeakoulu Oy:n hallituksen jäsen ja on ollut vuosina 2008-13 Poliisiammattikorkeakoulun hallituksen jäsen. Rytkölä toimi myös neljä vuotta Pirkanmaan liiton tarkastuslautakunnan puheenjohtajana ja kahdeksan vuotta maakuntavaltuuston jäsenenä. Hän on kuulunut Pirkanmaan kokoomuksen piirihallitukseen.


title: Ã

text: Ã (ã) on useissa latinalaisin aakkosin kirjoitettavissa kielissä käytettävä kirjain.


title: Ã

text: Portugalissa kirjain äännetään nasaalisena a-äänteenä . Muun muassa kašubissa, guaranissa ja ǃxóõssa se lausutaan äänteenä . Aromaniassa kirjaimella merkitään švaa-vokaalia . Vietnamissa yläpuolella oleva tilde tarkoittaa nousevaa, glottaalista toonia, ja kirjain ã lausutaan murteesta riippuen Hanoissa , Huếssa ja Hồ Chí Minhissä . Kansainvälisessä foneettisessa aakkostossa on nasalisoidun lavean väljän etuvokaalin merkki. Aikaisemmissa grönlannin oikeinkirjoitusjärjestelmissä kirjaimella merkittiin pitkää a-vokaalia, jota seurasi kaksoiskonsonantti.


title: Ã

text: Iso Ã on Unicodessa koodattu kohtaan U+00C3 ja pieni ã kohtaan U+00E3.


title: Halosenniemi

text:
Halosenniemi oli taidemaalari Pekka Halosen koti ja ateljee, joka sijaitsee Tuusulassa Rantatien varrella aivan Tuusulanjärven rannassa. Nykyään Halosenniemi toimii museona ja on yksi Suomen merkittävimmistä historiallisista taiteilijakodeista.
Suuri hirsinen talo valmistui vuonna 1902 taidemaalari Halosen ateljeeksi ja kodiksi. Taloon suunnitellusta suuresta ikkunasta on näkymä Tuusulanjärvelle. Kyseinen näkymä ja muutenkin Tuusulanjärven ympäristö inspiroivat Pekka Halosta.


title: Halosenniemi

text: Arkkitehtonisesti rakennus edustaa kansallisromantiikkaa. Pekka Halonen suunnitteli rakennuksen yhdessä veljensä Antti Halosen kanssa. Taiteilijakoti on sisätilojaan myöten upea kokonaistaideteos. Rakennuksen arkkitehtuurissa yhdistyy tyylikkäästi perinteinen suomalainen rakentaminen ja eurooppalaisen kansallisromantiikan vaikutteet.


title: Halosenniemi

text: Tuusulan kunta osti Halosenniemen rakennuksen tontteineen vuonna 1949. Alkuvuosikymmeninä Halosenniemen rakennus toimi osittain Tuusulan kotiseutumuseona ja osittain museonhoitajan kotina. 1970-luvun puolessa välissä museokäytössä olleet tilat palautettiin Pekka Halosen taiteilijakotimuseoksi. 1980-luvun loppupuolella tehtiin päätös rakennuksen palauttamisesta kokonaisuudessaan alkuperäisen kaltaiseksi Pekka ja Maija Halosen kodiksi. Nykyisessä muodossa Halosenniemi avattiin yleisölle vuonna 1990.


title: Halosenniemi

text: Nykyisin Halosenniemi on Tuusulan kunnan omistuksessa ja avoinna yleisölle. Halosenniemen kokonaisuuteen kuuluu myös Maija ja Pekka Halosen puutarha, joka on palautettu alkuperäisen kaltaiseksi. Kallioinen niemi julistettiin vuonna 1966 luonnonsuojelualueeksi. Museon vaihtuvat näyttelyt esittelevät Pekka Halosen taidetta muun muassa yhdistäen sitä aikalaistaiteilijoiden ja myöhempien aikakausien taiteeseen. Halosenniemi on myös suosittu erilaisten pienimuotoisten konserttien ja tilaisuuksien paikkana. Talo on eräs Tuusulanjärven taiteilijayhteisön nähtävyyksistä.


title: Kovdorin rata

text: Kovdorin rata eli Kouteron rata on 117 km pitkä rautatie, joka kulkee Muurmannin rautatiestä Pinjärven ("Pinozero") kohdalta länteen Kouteroon Murmanskin alueella Venäjällä. Radan liikenne muodostuu Kouteron rautamalmilouhosten ja Kovdorin teollisuuden tuotteista sekä Kantalahden ja Kovdorin välillä kulkevasta yhdestä matkustajajunaparista, jossa kuljetetaan myös Murmanskin ja Kouteron välisiä suoria matkustajavaunuja.


title: Kovdorin rata

text: Tämä rautatierakennus oli Neuvostoliiton sisäasiainkansankomissariaatin (NKVD) alaisen Pääleirihallinnon (GULAG) alainen rakennushanke No 106, josta vastasi Pinjärven asemalle sijoitettu paikallisleirihallinto. Paikallisleirihallinnon ensimmäisenä komendanttina toimi Kuolajärven rautatierakennushankkeen komendantti I. I. Orlovski 30. maaliskuuta 1941 saakka. Hänen jälkeensä nimitetyn paikallisleirihallinnon komendantin nimeä ei tiedetä. Rakennushanke aloitettiin 30. tammikuuta 1941 ja se lopetettiin 28. kesäkuuta 1941. Radan rakennustöissä oli 1. helmikuuta 1941 34 702 vankia ja 1. kesäkuuta 1941 34 084 vankia. Rata saatiin tällä vankimäärällä jonkinnäköiseen kuntoon kun rakennustyöt määrättiin lopetettaviksi ja vangit ja radan rakentamisessa tarvittava kalusto siirrettiin Pohjois-Petšoran leirihallinnon alaisuuteen rakentamaan Kotlas-Vorkuta rautatietä. Suomalainen tiedusteluraportti vuodelta 1942 ilmoitti että radan kiskotus on purettu ja siirretty Muurmannin radan kiskoreserviksi. Rata kiskotettiin ja käytännössä rakennettiin uudelleen vasta sodan jälkeen.


title: Alfred Vogel

text: Alfred Vogel (26. lokakuuta 1902 – 1. lokakuuta 1996) oli sveitsiläinen fytoterapeutti, ravitsemusterapeutti ja kirjailija. Hän on perustanut suosittuja luontaiselintarvikkeita ja kasvilääkkeitä valmistavan tehtaan ja sen myötä tunnetuksi tulleen A. Vogel -luontaistuotemerkin. Suomessa tunnetuimmat A. Vogel -merkin alla myytävät valmisteet lienevät Herbamare-yrttisuola, Molkosan-heratiiviste ja Echinaforce-punahattu-uute.


title: Alfred Vogel

text: Alfred Vogel syntyi 1902 Baselin lähellä sijaitsevassa Aeschin kylässä. Isä ja isovanhemmat tutustuttivat hänet pienestä pitäen lähiseudun rohtokasveihin, ja jo 21-vuotiaana hän perusti oman rohdos- ja luontaistuotekaupan Baseliin. Samoihin aikoihin hän aloitti julkaisu- ja esitelmätoimintansa kasvilääkinnästä, terveellisestä ravinnosta ja luonnonmukaisista elämäntavoista.


title: Alfred Vogel

text: Vuonna 1929 Alfred Vogel alkoi julkaista omaa aikakauslehteä "Das neue Leben" (Uusi elämä). Lehti ilmestyi myöhemmin kuukausittain nimellä "A. Vogel’s Gesundheitsnachrichten" (suom. A. Vogelin Terveydenhoitouutiset). Suomessakin vuodesta 1968 ilmestynyt A. Vogelin Terveydenhoitouutiset on ollut ensimmäisiä luonnonmukaisen terveydenhoidon aikakauslehtiä. Julkaisuillaan ja julkisella toiminnallaan Alfred Vogel vaikutti merkittävästi myös Suomessa näkemyksiin terveellisestä ravinnosta ja luonnonmukaisesta terveydenhoidosta.


title: Alfred Vogel

text: Alfred Vogel alkoi jo varhaisessa vaiheessa valmistaa mietoihin lääkekasveihin perustuvia fytoterapeuttisia rohdoksia asiakkailleen. 1930-luvulla hän laajensi toimintaansa perustamalla oman klinikan Teufeniin, missä hän myös jatkoi kasvilääkkeiden valmistusta. Vuonna 1935 hän julkaisi ensimmäisen kirjansa, "Ravinto ja Terveys".


title: Alfred Vogel

text: Alfred Vogel oli innokas maailmanmatkaaja.Hän matkusteli tutkimusmatkailijana vuodesta 1950 ympäri maailmaa tutustuen mm. sademetsien ja aavikoiden alkuperäiskansojen elämäntapoihin. Erityisen kiinnostunut hän oli heidän käyttämistään lääkekasveista ja parannusmenetelmistä. Yhtenä merkittävimpänä rohtokasvilöytönään hän piti Pohjois-Amerikan Sioux-intiaanien punaista auringonhattua (Echinacea purpurea), josta hän kehitti sittemmin yhden tunnetuimmista fytoterapeuttisista valmisteita, Echinaforce-tuotemerkillä markkinoidun lääkinnällisen punahattu-uutteen.


title: Alfred Vogel

text: Vuonna 1952 Alfred Vogel julkaisi alansa klassikoksi nousseen pääteoksensa "Der kleine Doktor" (suom. Luonto paras lääkitsijä). Hänen teoksistaan on saatavilla suomeksi myös kirjat "Maksa ja terveys" sekä "Syöpä, aina on toivoa".


title: Alfred Vogel

text: Vuonna 1963 Alfred Vogel laajensi toimintaansa edelleen perustamalla Luoteis-Sveitsissä sijaitsevaan Roggwiliin oman tehtaan, Bioforce AG:n, joka on nykyään Euroopan merkittävimpiä kasvilääkkeiden valmistajia. 1960-luvulla ensimmäiset Bioforce AG:n tuotteet tulivat myös Suomen markkinoille. Suomeen A. Vogel Oy perustettiin vuonna 1977.


title: Alakurtin rata

text: Alakurtin rata eli Kuolajärven rata on 97 kilometriä pitkä rataosuus Murmanskin alueella Venäjällä, osittain Suomen Neuvostoliitolle luovuttamalla alueella. Alakurtin rata lähtee Muurmannin rataan kuuluvasta Rutšji-Karelskijesta länteen Alakurttiin.


title: Alakurtin rata

text: Neuvostoliiton vaatimuksesta Suomen piti talvisodan jälkeisen Moskovan rauhan ehtojen mukaisesti rakentaa 86,8 kilometrin pituinen rautatie, niin kutsuttu Sallan rata, Kemijärveltä Sallaan ja edelleen Kelloselkään Moskovan rauhassa määritellylle valtakunnanrajalle. Samaan aikaan Neuvostoliitto rakensi radan Rutšjista Muurmannin radalta Alakurtin kautta valtakunnanrajalle.


title: Alakurtin rata

text: Neuvostoliitto aloitti oman 171 kilometrin mittaisen osuutensa rakentamisen 19. tammikuuta 1940 ja se valmistui 25. helmikuuta 1941, kun taas Suomen rakentama osuus valmistui ja yhdistettiin Alakurtin rataan 15. toukokuuta 1941.


title: Alakurtin rata

text: Neuvostoliiton puoleisen osuuden rakentamisesta vastasi Neuvostoliiton sisäasiainkansankomissariaatin NKVD:n alainen Pääleirihallinto GULAG. Rautatienrakennushanke oli GULAGin rakennushanke numero 105. Rakennustyöstä vastasi Paikallisleirihallinto, joka oli aluksi sijoitettuna Kantalahteen, mutta siirrettiin 17. lokakuuta 1940 luovutetulla alueella sijaitsevaan Alakurttiin. Paikallisleirihallinnon johtajana toimi aluksi NKVD:n kapteeni G. B. Afanasjev, ja 23. joulukuuta 1940 alkaen I. I. Orlovski.


title: Alakurtin rata

text: Rakennustyömaalla käytettiin työvoimana vankeja, joita toukokuussa 1940 oli 58 198, elokuussa 31 808, marraskuussa 26 469 ja 1. tammikuuta 1941 31 618. Rakennushanke lopetettiin 30. tammikuuta 1941, jolloin pääosa vangeista siirrettiin muiden paikallisleirihallintojen alaisuuteen.


title: Alakurtin rata

text: Suomalaiset kaukopartiomiehet tekivät tiedusteluretkiä Alakurtin radalle jo välirauhan aikana ja laativat päämajalle seikkaperäisen raportin radasta keväällä 1941.


title: Alakurtin rata

text: 3. heinäkuuta 1941 alkaen saksalaiset joukot käyttivät rataa hyökättyään Neuvostoliittoon, jonka vuoksi neuvostoliittolaiset hävittivät rakentamaansa rataa vetäytyessään. Saksalaiset ja suomalaiset joukot pystyivät etenemään tuhottua rataa pitkin Vermajoen linjalle, jonne eteneminen pysähtyi. Kaksi saksalaista rautatiepioneerikomppaniaa saivat radan korjattua Suomen rajalta Alakurttiin, 158 kilometrin päähän Kemijärveltä, ja edelleen Tuntsajoen ylitse Karhu-nimiselle armeijan purkausasemalle ja tykistön ampuma-alueelle.


title: Alakurtin rata

text: Peräännyttyään syyskuussa 1944 saksalaiset tuhosivat juuri korjatun rautatien.


title: Alakurtin rata

text: Venäläisten tietojen mukaan rautatie korjattiin sodan jälkeen aina Kuolajärvelle saakka, mutta liikenne osuudella Alakurtti–Kuolajärvi lopetettiin vuonna 1954. Alakurtin ja Kuolajärven välinen rataosuus on myöhemmin purettu.Jatkosodan aikana saksalaiset järjestivät partisaanivaaran vuoksi vahvat ympärivuorokautiset siltavartiot seuraaville suuremmille rautatiesilloille:


title: Alakurtin rata

text: Sota-arkiston tietojen mukaan partisaanit onnistuivat kolmesti asettamaan radalle miinoja jotka räjähtivät junan alla veturin jo ylitettyä miinan. Kokonaistappiot olivat yhteensä alle 10 kuollutta ja 30 haavoittunutta koko sinä aikana kun VR liikennöi rajan takana.


title: Alakurtin rata

text: 15. syyskuuta 1944 jäi kolme VR:n veturia Tuntsaan eli Alakurttiin. Kaksi näistä oli aiemmin venäläisiltä vallattua sotasaalisveturia ja yksi VR:n oma veturi, no. 259.


title: Tuusulanjärvi

text: Tuusulanjärvi (aiemmin myös "Pitkäjärvi" ja "Kaukajärvi") on noin kahdeksan kilometriä pitkä kapeahko ja matalahko järvi Keski-Uudellamaalla, Tuusulan ja Järvenpään alueella. Järven pinta-ala on noin 6,0 neliökilometriä ja sen keskisyvyys 3,2 metriä. Järven syvin kohta on 9,8 m ja sijaitsee lähellä Vanhankylänniemeä. Järven eteläpään läheisyydessä sijaitsee Tuusulan suurin taajama Hyrylä, pohjoispäässä Järvenpään keskusta. Tuusulan kirkonkylä sijaitsee järven itärannalla Hyrylän pohjoispuolella.Tuusulanjärvi valittiin Uudenmaan maakuntajärveksi äänestyksessä vuonna 2011.


title: Tuusulanjärvi

text: Tuusulanjärvi on valtakunnallisesti merkittävä kansallisromantiikan aikakauden kohde ja osa suomalaista sielunmaisemaa Kolin ja Aulangon tavoin ja se on ikuistettu lukuisissa taideteoksissa, joita sen rannoilla asuneet taiteilijat maalasivat. Nykyään järvi on suosittu turistikohde niin kotimaisille kuin ulkomaisille matkailijoille.


title: Tuusulanjärvi

text: Suomen luonnonsuojeluliitto valitsi vuonna 2017 järven yhdeksi Suomen 100 luontohelmeä -kohteeksi.


title: Tuusulanjärvi

text: Tuusulanjärven laskujoki Tuusulanjoki alkaa järven eteläpäästä Koskensillalta ja laskee Vantaanjokeen. Lännestä Tuusulanjärveen laskee Rusutjärvestä alkava Haukkaoja sekä Nuppulinnasta Flinkinojana alkava Sarsalanoja, joka laskee järven länsirannalle rakennetun kosteikon koilliskulmaan. Järven valuma-alue on 98 km2.


title: Tuusulanjärvi

text: Tuusulanjärven rannalla kohoaa 25 metriä korkea Sarvikallio, joka tunnetaan myös Pikku-Kolina. Toinen hieno luontokohde on Fjällbon puisto. Vanhankylänniemessä on laaja virkistysalue.


title: Tuusulanjärvi

text: Tuusulanjärvi on hyvin herkkä luonnoltaan. Sen läheisyydessä pesii runsaasti lintuja, esimerkiksi joutsenia, kurkia, telkkiä, silkkiuikkuja ja isokoskeloita. Jopa kalasääski on pesinyt järvellä joinain kesinä. Ympäröivissä metsissä on esimerkiksi palokärkiä. Järvi on luokiteltu valtakunnallisesti arvokkaaksi lintuvedeksi ja se on lintuharrastajien suosiossa. Hyrylässä ja Järvenpään Kaakkolassa on lintutornit.Tuusulanjärvi on kalaisa, siellä elää 21 kalalajia, esimerkiksi paljon haukia.


title: Tuusulanjärvi

text: Tuusulanjärven Natura-alue on laajuudeltaan 198 hehtaaria ja koostuu kolmesta vesi- ja kosteikkoalueesta. Suomen ympäristökeskuksen mukaan alueella pesii 29 kosteikkojen ja vesien lintulajia.


title: Tuusulanjärvi

text:
Alun perin Tuusulanjärvi oli tyypillinen karu järvi. Se on kuitenkin päässyt hieman rehevöitymään, koska järveä säännösteltiin Hyrylään 1959 rakennetulla padolla, sen rannalla on runsaasti peltoja, joista lannoitteet pääsevät helposti valumaan järveen, ja aikoinaan siihen on laskettu myös jätevesiä. Tuusulanjärvi on muutenkin ollut useiden keskusteluiden aiheena sen huonon vedenlaadun ja yleistilan vuoksi. Siksi järvi ei ole aina mieluisin vaihtoehto paikallisille asukkaille, mikäli he tahtovat uimaan. Nykyisin järveä yritetään pelastaa monin tavoin. Rehevöitymistä on koetettu estää muun muassa tehokalastuksella ja hapetuksella. Vedenlaatu on parantunut huimasti viime vuosina ympäristönsuojelutoimenpiteiden ansiosta ja sinileväkukintoja esiintyy harvoin.
Uimarannat Tuusulanjärvellä ovat Järvenpään Tervanokassa aivan Rantapuiston vieressä, josta löytyy myös 2015 rakennettu rantakahvila- ja baari minigolfkenttineen sekä toinen järven luoteisnurkassa Vanhankylänniemessä. Vanhankylänniemessä toimii myös veneily- ja melontaseurat. Järvellä järjestetään paljon esimerkiksi jollakilpailuja. Talvisin Tuusulanjärvellä kulkee hiihtolatuja ja luistelureittejä. Tuusulanjärven ympäripyöräily on hyvin suosittua.


title: Tuusulanjärvi

text: Tuusulanjärven allas on osa miljoonien vuosien takaisessa maanjäristyksessä syntynyttä laaksoa, johon kuuluu myös Espoon Pitkäjärvi. Monista Suomen järvistä poiketen Tuusulanjärvi ei siis ole jääkautista perua. Nykyinen järvi alkoi kuroutua irti siihen yltäneestä vuonosta noin 9 000 vuotta sitten.


title: Tuusulanjärvi

text: Tuusulanjoen alkupäässä sekä järven etelä- ja länsipuolella on merkkejä jo varhaiskivikautisesta asutuksesta, mutta pysyvä asutus alkoi vasta 1300-luvulla. Ensimmäinen kylä lienee järven rannalle sijoittunut Vanhakylä. Muinoin Tuusulanjärveä oli tapana kutsua Kauk- tai Pitkäjärveksi sen pitkänomaisen muodon vuoksi. Vanhassa suomen kielessä Pitkäjärvi tarkoitti samaa kuin Kaukajärvi. Nykyisen nimensä järvi sai 1600-luvulla, kun Tuusula oli erotettu omaksi seurakunnakseen, jonka kirkonkylä muodostui järven rantamille.


title: Tuusulanjärvi

text: Tuusulanjärven itärantaa myötäilevä Tuusulan Rantatie oli aikoinaan osa Helsingistä Lahteen johtanutta päätietä. Sen varrella asui 1900-luvun alkupuolella joukko taiteilijoita, joista tunnetuimpia olivat Jean Sibelius, Pekka Halonen ja Eero Järnefelt, ja alueelle muodostuikin huomattava Tuusulanjärven taiteilijayhteisö. Pekka Halosen asuintalo Halosenniemi sijaitsee järveen työntyvässä niemessä. Jo samoihin aikoihin rakennettiin Tuusulanjärven rannoille myös kesähuviloita.


title: Tuusulanjärvi

text: Tuusulanjärven varhaisia tutkijoita oli Suomen ensimmäinen limnologian professori Heikki Järnefelt, Tuusulanjärven taiteilijayhteisöön kuuluneen taiteilija Eero Järnefeltin poika, jonka väitöskirja vuodelta 1921 käsitteli Tuusulanjärveä.


title: Zapoljarnyi

text: Zapoljarnyi () on kaivoskaupunki Petsamon piirissä Murmanskin alueella. Kaupunki sijaitsee aikaisemmin Suomelle kuuluneen Petsamon kunnan alueella Kuorpukas-tunturin itäosassa. Lähellä sijaitsi aikoinaan Moskovan kolttakylä.


title: Zapoljarnyi

text: Asutuskeskus perustettiin 1956 Ždanovsk-nimisenä, Andrei Ždanovin mukaan. Vuonna 1963 se sai kaupunkioikeudet ja nimettiin uudelleen Zapoljarnyiksi, joka tarkoittaa "napapiirin takaista". Asukkaita on noin 15 825 (2010). Pinta-alaltaan Zapoljarnyi on Venäjän suurin kaupunki, 4 620 neliökilometriä.


title: Zapoljarnyi

text: Kaupunki on rakennettu avolouhoksen ympärille, joka tuottaa lähinnä nikkeliä. Tuotanto on Norilski nikel -yhtymän hallinnassa.


title: Zapoljarnyi

text: Zapoljarnyi tunnetaan myös kaupungista noin 10 km:n päähän vuosina 1970-1994 poratusta maailman syvimmästä kalliokairauksesta, joka yltää noin 12,3 kilometriin (Kola Superdeep Borehole -projekti).


title: Suojärven rata

text: Suojärven rata on Venäjällä sijaitseva, Petroskoin ja Suojärven välinen rautatie. Se kuuluu Suomen Neuvostoliitolle luovuttamiin alueisiin.


title: Italian pääministeri

text: Italian pääministeri (ital. Presidente del Consiglio dei Ministri, "Ministerineuvoston puheenjohtaja") johtaa Italian tasavallan hallitusta. Hänet nimittää Italian presidentti, ja nimityksen vahvistaa parlamentti. Nimityksen jälkeen pääministerin on koottava hallitus, laadittava hallitusohjelma ja hankittava Italian parlamentin molempien kamarien luottamuslause.


title: Italian pääministeri

text: Pisimpään pääministereinä ovat toimineet Benito Mussolini (1922-1943), Giovanni Giolitti (viisi kertaa vuosina 1892-1921) ja Silvio Berlusconi (kolme kertaa vuosina 1994-2011).


title: Italian pääministeri

text: Kun Italialle säädettiin toisen maailmansodan jälkeen uutta perustuslakia, haluttiin varmistua siitä, että pääministeri ei saa liikaa valtaa. Tuolloin oli nimittäin tuoreessa muistissa, miten Benito Mussolini oli käyttänyt asemaansa pääministerinä ja muuttanut Italian diktatuuriksi. Toinen vaikuttava syy oli maan kahtiajakautuminen: etelä haikaili kuningaskuntaa, pohjoisosassa haluttiin tasavaltaa. Niinpä keskusjohdosta tehtiin tahallaan heikko, ja Italian pääministerin valtaoikeuksista tuli melko heikot verrattuna moniin muihin Euroopan maihin.


title: Italian pääministeri

text: Sodanjälkeiselle Italialle ovat olleet tyypillisiä lyhytikäiset monen puolueen koalitiohallitukset, 61 hallitusta 67 vuodessa. Pääministereitä on ollut samana aikana 24. Pääministereillä on ollut suuria vaikeuksia sovitella yhteen hallituksensa ministerien eriäviä näkemyksiä, sillä pienetkin hallituspuolueet voivat käyttää painostuskeinona eroamisuhkausta. Italian poliittisessa järjestelmässä yhdenkin puolueen lähtö hallituksesta johtaa koko hallituksen kaatumiseen, täysin siitä riippumatta, miten vahva enemmistö jäljelle jäävillä hallituspuolueilla on parlamentissa.


title: Dovecot

text: Dovecot on Timo Siraisen kehittämä IMAP- ja POP3-palvelinohjelma, joka toimii yleisimmissä POSIX-yhteensopivissa käyttöjärjestelmissä. Dovecot on C-kielellä ohjelmoitu vapaa ohjelmisto, joka julkaistiin alun perin vuonna 2002.


title: Aunuksen rata

text: Aunuksen rata on rautatie Karjalan tasavallassa Venäjällä. Se yhdistää Laatokan pohjoispuolella Vanhan Karjalan radan Muurmannin rataan. Radan rakensivat suomalaiset 1920- ja 1930-luvuilla vanhalle rajalle Salmiin ja jatkosodan aikana miehitetyssä Itä-Karjalassa rajalta Syvärille. Rata kulkee Lotinapellosta Jänisjärvelle. Rataosalla on tavaraliikennettä ja yksi päivittäinen henkilöjunapari välillä Lotinapelto–Jänisjärvi. Rataosan kunto on pääosin heikko, joten käytettävät nopeudet ja akselipainot ovat pieniä. Rataosan useilla asemilla on myös käytössä siipiopastimia, kuten Pitkärannassa, Läskelässä ja Salmissa. Radalla kulkee yksi sekajunapari Lotinanpelto–Jänisjärvi–Lotinanpelto, jossa kulkee makuuvaunut Pietarista ja Petroskoista Jänisjärvelle.


title: Aunuksen rata

text: Leppäkosken tehdasosakeyhtiö anoi haararadan rakentamista Hämekosken (nykyisin) Jänisjärven asemalta anojan maalla olevalle sorakuopalle ja noin yhdeksän kilometrin päässä olevalle tehtaalleen. Valtioneuvosto suostui anomukseen 12. elokuuta 1919. Asetettujen ehtojen mukaan oli toiminimen avustettava haararadan rakentamista 1 500 000 markalla, luovutettava korvauksetta rataa ja sorakuoppaa varten tarvittava alue sekä vastattava rata-alueen aitauksesta. Osakeyhtiöllä oli kuitenkin oikeus saada korvauksetta soraa omia tarpeitaan varten.


title: Aunuksen rata

text: Haararadan 9 kilometrin pituinen osa tuli valtion omaksi liikennöimis- ja kunnossapitovelvollisuuksin. Tämän Jänisjärven–Harlun haararadan tutkimus toimitettiin syksyllä 1919. Rata kiskotettiin ja sorastettiin tarvittavaan kuntoon Harluun saakka 1921. Kiskotus ennätti Harlun pysäkille 16. elokuuta 1921. Rata luovutettiin yleiselle liikenteelle 31. joulukuuta 1923. Harlussa merkittävin radan käyttäjä oli Leppäkosken tehtaat.


title: Aunuksen rata

text: Osakeyhtiö Läskelä Aktiebolag osti Leppäkoski Fabrikers Ab -yhtiön ja halusi ulottaa haararadan Läskelään saakka, jotta Läskelän tehtaan tuotteiden kuljetus paranisi. Valtioneuvosto suostui 17. tammikuuta 1924 Läskelän tehdasosakeyhtiön anomukseen Jänisjärvi–Harlu-radan jatkamiseksi osakeyhtiön omistamalle Läskelän tehtaalle ehdolla, että toiminimi ottaa osaa rakennuskustannuksiin 1 700 000 markalla. Tutkimus tällä 8,5 kilometrin pituisella radalla oli toimitettu 1923. Työt aloitettiin helmikuussa 1924. Samana vuonna saatiin lähes kaikki pengerrystyöt sekä kiskotus valmiiksi ja rata osittain sorastetuksi. Myös Löytyojan 20 metrin holvisilta ja radan rummut saatiin valmiiksi. Rata avattiin yleiselle liikenteelle 1. kesäkuuta 1925.


title: Aunuksen rata

text: Läskelän–Pitkänrannan radan rakentaminen sisältyi lakiin erinäisistä rautatierakennuksista vuosille 1926–1930, jossa määrättiin, että normaaliraiteinen (1524 mm) rautatie rakennetaan Läskelän asemalta Pitkäänrantaan ja että rakennustyöt aloitetaan 1929. Radan rakentamisen ehtona oli että kunnat sitoutuvat edeltäpäin vastaamaan tarvittavien maa- ja vesialueiden lunastuksesta. Kun kunnat olivat antaneet lain vaatimat sitoumukset, valtioneuvosto vahvisti 28. joulukuuta 1928 radan suunnan. Rakennustyöt aloitettiin 2. tammikuuta 1929.


title: Aunuksen rata

text: Kun radan alkuosa Läskelän asemalta Sumerianjoelle asti oli tavallista vaikeampaa maastoa, mutta Sumerianjoki–Pitkäranta helpompaa, otettiin työsuunnitelmaan vain radan alkuosa.


title: Aunuksen rata

text: Vuoden 1930 aikana rakennustyöt olivat käynnissä pitkin koko ratalinjaa. Pääasiallisesti ne kohdistuivat pengerrystöihin ja siltojen ja rumpujen rakentamiseen.


title: Aunuksen rata

text: Salmin kunnassa vallinneen vaikean työttömyystilanteen vuoksi päätti valtioneuvosto 11. helmikuuta 1932 jatkaa rataa Pitkärannasta Uuksuun ja sieltä edelleen Uuksunlahteen Laatokan rantaan. Työt aloitettiin 18. helmikuuta 1932. Maksuttomasta maanluovutuksesta sekä haittojen, vahinkojen ja aitauksen korvauksesta oli Salmin kunta tehnyt päätöksen jo 1925. Pengerrystyöt valmistuivat yhtä kallioleikkausta ja Uuksun satama-alueen täyttöä lukuun ottamatta vuoden lopussa ja rumpujen ja Ristiojan sillan rakentaminen aloitettiin.


title: Aunuksen rata

text: Vuoden 1933 aikana valmistuivat Pitkärannan veturitalli, vesitorni ja vaunuvaaka sekä muutama vielä keskeneräisenä olleista huonerakennuksista. Uuksun satamaradalla saatiin valmiiksi loput pengerrystyöt ja rummut sekä Ristiojan silta. Uuksuun rakennettiin tarvittavat huonerakennukset. Rata saatiin täysin valmiiksi 1933 ja avattiin yleiselle liikenteelle Pitkärantaan 1. syyskuuta 1932 ja Uuksuun 1. joulukuuta 1933.


title: Aunuksen rata

text: Valtionrautateiden viimeisen rauhanajan aikataulun (Syysturisti 1939) mukaan radalla oli liikenteessä yksi henkilöjunapari (junat 847/848) ja yksi tavarajunapari (8329/8330), johon oli liitetty myös yksi kolmannen luokan matkustajavaunu.


title: Aunuksen rata

text: Sortavalaan oli VR järjestänyt Salmista neljä päivittäistä suoraa linja-autovuoroa. Sortavalasta liikennöi puolestaan neljä suoraa vuoroa Salmiin ja yksi Pitkäänrantaan. Ennen talvisotaa käytiin keskustelua suoran radan rakentamisesta Sortavalasta (Helylästä) Läskelään jotta kierros Jänisjärven ja Matkaselän kautta jäisi pois. Asia ei edennyt keskustelua pidemmälle kun talvisota 30. marraskuuta 1939 puhkesi.


title: Aunuksen rata

text: Talvisodassa VR menetti Jänisjärven–Uuksun rataosalla yhden veturin, kun veturi numero 294 kaatui Kitelän penkereellä. Se jouduttiin rintamalinjan läheisyyden vuoksi jättämään paikalleen. Moskovan rauhansopimuksen mukaan koko rataosa jäi luovutetulle alueelle.


title: Aunuksen rata

text: Jatkosodassa suomalaiset valtasivat koko Aunuksen kannaksen aina Syväriä myöten. Alkuvuodesta 1942 alettiin suunnitella radan jatkamista Uuksusta etelään, ja radan rakennustyöt aloitettiin syksyllä 1942. Uutta rataa rakennettiin yhteensä 110 kilometriä Mäkriään.


title: Aunuksen rata

text: Rata saatiin avattua liikenteelle syksyllä 1943. Toisin kun muut rajantakaiset rataosat joilla VR liikennöi, Uuksun - Mäkriän rataosa liitettiin kotimaan linjahallintoon. Keväällä 1944, VR:n aikataulun numero 110 astuessa voimaan 15. marraskuuta 1944, radalla liikennöi kaksi henkilöjunaparia (lomalaispikajunat 11/12 ja henkilöjunat 847/848 ) ja kaksi päivittäistä tavarajunaparia. Ratakilometrit laskettiin Helsingistä.


title: Aunuksen rata

text: Kesäkuussa 1944 VR menetti tällä rataosalla yhden veturin, kun veturi 903 jäi kattila rikki ammuttuna Aunuksenlinnan ratapihalle.


title: Aunuksen rata

text: Vuoteen 1970 saakka tämä suomalaisten rakentama rata vietti hiljaiseloa, jolloin sillä liikkui päivittäin vain yksi sekajunapari Jänisjärven ja Aunuksen välillä. Siinä kuljetettiin myös Leningradin–Aunuksen ja Petroskoin–Aunuksen matkustajavaunut.


title: Aunuksen rata

text:
Vasta 1971 venäläiset saivat valmiiksi Syvärillä Lotinanpellolla uuden yhdistetyn rauta- ja maantiesillan Syvärin yli. Samaan aikaan valmistui myös Lotinanpellon–Aunuksen välinen uusi rata, joka mahdollisti suoran junayhteyden etelästä Laatokan itärannalle.
Rataa ei ole sähköistetty. Sitä liikennöitiin höyryvetureilla aina 1970-luvun lopulle saakka. Nykyisin junissa käytetään dieselvetureita. Moskovan–Pitkänrannan, Petroskoin–Pitkänrannan ja Pietarin–Pitkänrannan makuuvaunut kuljetettiin junissa 960/959 välillä Lotinanpelto–Pitkäranta–Lotinanpelto vuonna 2001. Sama juna jatkoi numeroilla 964/963 välin Pitkäranta - Jänisjärvi–Pitkäranta.


title: Aunuksen rata

text: Radalla kulkee yksi sekajunapari Lotinanpelto–Jänisjärvi–Lotinanpelto, jossa kulkee makuuvaunut Pietarista ja Petroskoista Jänisjärvelle.


title: Uozu

text: Uozu () on kaupunki Toyaman prefektuurissa, Japanissa. Se perustettiin 1. huhtikuuta 1952. Kaupungin tunnuskukka on atsalea ja tunnuspuu mänty. Vuonna 20014 Uozussa asui arviolta 43 397 asukasta, 216,3 asukasta neliökilometrillä, ja sen pinta-ala oli 201 neliökilometriä.